title: Rouva

text: Rouva (lyhenne "rva") on nimitys, jota käytetään naimisissa olevasta, eronneesta tai leskeksi jääneestä naisesta. Ilmaus ei viittaa ainoastaan siviilisäätyyn, vaan on käytössä myös laajemmin naisen tittelinä ja puhuttelusanana.


title: Rouva

text: 1800-luvulla ja vielä 1900-luvun alkupuolella oli Suomessa tavallista, että naista puhuteltiin tämän siviilisäädyn mukaan joko "rouvaksi" tai "neidiksi". 1900-luvun tasa-arvokehitys johti vähitellen siihen, että tapaan alettiin suhtautua kriittisesti. Naimattomia naisia ei ollut yhteiskunnassa arvostettu yhtä paljon kuin rouvia, joten "neiti"-sanaan liittyi kielteisiä mielikuvia. Varsinkin naisliikkeen piirissä esitettiin siksi vaatimuksia, että kaikkia naisia olisi kutsuttava tasapuolisesti "rouviksi". 1990-lukuun mennessä "neiti" naimattoman naisen tittelinä olikin lähes kokonaan kadonnut.


title: Rouva

text: "Rouvasta" on näin tullut eräänlainen yleistitteli, jota voidaan käyttää niin naineista kuin naimattomistakin naisista. Esimerkiksi Suomen puolustusvoimissa naimattomankin naispuolisen upseerin tai aliupseerin sotilasarvon edessä käytetään sanaa "rouva" siinä missä miesupseerin tai -aliupseerin sotilasarvon edessä käytetään sanaa "herra".


title: Rouva

text: Myös presidentti Tarja Halosta kutsuttiin ensimmäisen virkakautensa alusta (1. maaliskuuta 2000) asti "rouva tasavallan presidentiksi", vaikka hän ei ollut naimisissa ensimmäisen virkakautensa alussa (hän avioitui valiokuntaneuvos Pentti Arajärven kanssa vasta elokuussa 2000).


title: Rouva

text: Suomen kielen "rouva"-tittelin vastineita muissa kielissä ovat muun muassa englannin kielen "Mrs." tai "Mrs", ranskan kielen "Madame" (lyh. "Mme"), espanjan kielen "Señora" (lyh. "Sra.") tai "Doña" ja saksan kielen "Frau" (lyh. "Fr.").


title: Broccoli

text: Broccoli voi tarkoittaa jotain seuraavista:


title: Ypsilon Andromedae

text: Ypsilon Andromedae (υ Andromedae, Ups And) on kaksoistähti, joista kellanvalkea on Aurinkoa hieman suurempi ja kuumempi tähti ja toinen on punainen kääpiö. Tähtien etäisyys toisistaan on 750 AU.


title: Joe Albany

text: Joseph "Joe" Albany (24. tammikuuta 1924 – 11. tammikuuta 1988) oli yhdysvaltalainen jazz-/bebop-pianisti.


title: Joe Albany

text: Albany opiskeli lapsena pianonsoittoa ja teki yhteistyötä mm. Charlie Parkerin, Benny Carterin ja Miles Davisin kanssa. Lester Young luonnehti Albanya "parhaaksi koskaan näkemäkseen valkoiseksi pianistiksi". Albanyn klassikoksi muodostunut albumi "The Right Combination" on vuodelta 1957.


title: Joe Albany

text: Albany kärsi pitkään alkoholismista ja narkomaniasta. Hänen avioliittonsa olivat melko epäonnisia: toinen vaimo teki itsemurhan ja kolmas oli vähällä menehtyä yliannostukseen. Yksityiselämänsä ongelmista huolimatta Albanya pidetään yhtenä merkittävimmistä varhaisista bebop-pianisteista.


title: Joe Albany

text: Albany oli sokea kuollessaan New Yorkissa 63-vuotiaana.


title: Musta Hevonen (ravintola)

text: Musta Hevonen oli vuosina 1963–2013 toiminut ravintola Helsingin Etelä-Haagassa. Nimi oli peräisin Ruskeasuon hevostalleilta, jossa ravintoloitsijapariskunta Uno ja Helmi Backlund olivat aiemmin pitäneet ravintolaa.


title: Musta Hevonen (ravintola)

text: Musta Hevonen oli tunnettu saaristolaispöydästään, jossa on muun muassa silakkaherkkuja, joita on useampaa lajia. Lisäksi tarjolla oli silliä ja saaristolaisleipää.


title: Musta Hevonen (ravintola)

text: Asiakaskuntaan kuului liikemiehiä, taiteilijoita, lähiseudun asukkaita sekä lähistöllä sijaitsevan Talin keilahallin ja golfkentän asiakkaita.


title: Musta Hevonen (ravintola)

text: Ravintola lopetti toimintansa 31. joulukuuta 2013, ja sen nettisivujen mukaan paikalle tulee kiinalainen ravintola.


title: Appelsiininkukkavesi

text: Appelsiininkukkavesi on pomeranssipuun ("Citrus aurantium") kukkien nupuista uutettua ja tislattua nestettä, jota käytetään mausteena. Se on tärkeä raaka-aine Pohjois-Afrikan ja Lähi-idän keittiöissä. Appelsiininkukkavettä käytetään ruusuveden tapaan, yleensä jälkiruokien ja leivonnaisten maustamiseen.


title: Janne Vellamo

text: Janne Vellamo (s. 28. syyskuuta 1984 Kaarina) on entinen suomalainen jalkapalloilija. Hän oli pelipaikaltaan puolustava keskikenttäpelaaja, mutta pelasi myös puolustajana.


title: Janne Vellamo

text: Vellamo edusti juniorivuosina Kaarinan Nappuloita, josta hän siirtyi FC Interiin. B-juniorina Vellamo vaihtoi Interin paikalliskilpailija Turun Palloseuraan. TPS:n edustusjoukkueen paidassa Vellamo debytoi vuonna 2003. Tämän jälkeen hän kuului joukkueen vakiokasvoihin. Maalitilinsä Veikkausliigassa Vellamo aukaisi 26. huhtikuuta 2007 ottelussa Myllykosken Palloa vastaan. Kaudella 2007 Vellamo kuitenkin jäi vähälle peliajalle, joten hänet lainattiin heinäkuussa 2007 muutamaksi otteluksi Kakkosessa pelanneeseen Lohjan Palloon pelituntuman saamiseksi.


title: Tau Boötis

text:
Tau Boötis (τ Boo / τ Boötis) on kaksoistähti, jossa on kellanvalkea F7-spektriluokan tähti ja punainen kääpiö 240 AU:n päässä keskustähdestä. Tämä tähti on 51 valovuoden päässä Maasta. Aurinkoa massiivisemmalta, kirkkaammalta ja kuumemmalta A-tähdeltä on löydetty 7-8 Jupiterin massainen suuri planeetta, joka kiertää hyvin lähellä tähteään, 0,05 AU:n päässä siitä kiertoajalla 3,312 AU:n päässä melkein ympyräradalla.
Päätähden ikä on 1300 miljoonaa vuotta.


title: Myy Arae

text: Myy Arae (Mu Arae, μ Arae, μ Ara) on eteläisellä tähtitaivaalla Alttarin tähdistössä 49,8 valovuoden päässä oleva Aurinkoa muistuttava tähti. Tähdellä on neljä planeettaa, jotka on löydetty tähden spektristä, suoraan niitä ei havaita. Sisin planeetta on ensimmäinen havaittu kuuma neptunus.


title: Kettukala

text: Kettukala ("Siganus vulpinus") on kaniinikaloihin kuuluva kala ja hyvin yleisesti tavattava laji myös merivesiakvaarioissa.


title: Kettukala

text:
Kettukala kasvaa noin 20-25 cm pitkäksi. Sen vartalo on keltainen ja pää mustavalkoinen. Kettukala on mestari naamioitumaan myös ympäristöönsä, sillä uhan esiintyessä / stressitilanteessa se vaihtaa värinsä maastokuvioisen tummaksi.
Sen evissä on myrkylliset piikit, joita se käyttää pääasiassa itsensä puolustamiseen. Pistos ei ole ihmiselle vaarallinen, mutta aiheuttaa pistokohdan turpoamista sekä kovaa kipua. Kalan käsittelyssä on siksi syytä noudattaa varovaisuutta.


title: Kettukala

text: Kettukala on kotoisin Läntisen Tyynenmeren alueelta.


title: Kettukala

text:
Kettukala on rauhallinen muita kaloja kohtaan, mutta aggressiivinen oman lajinsa jäseniä kohtaan. Yleisöakvaarioissa se voidaan asuttaa suurien petojenkin kanssa, sillä sen myrkkypiikit pitävät saalistajat loitolla. Suositeltava koko akvaariolle on n. 300 litran kokoinen.
Jotkut yksilöt näykkivät, varsinkin nälkäisinä, korallien lonkeroita, joten riutta-akvaarioon sitä suositellaan varauksin.


title: Kettukala

text: Kettukala syö pääasiassa levää ja muuta kasvisravintoa.


title: Gliese 876

text: Gliese 876 on punainen kääpiötähti 15 valovuoden päässä Maasta Vesimiehen tähdistössä. Tähdellä on vuonna 2011 varmistettu olevan neljä planeettaa.


title: Parathormoni

text: Parathormoni eli lisäkilpirauhashormoni eli paratyriini eli paratyreoideahormoni (PTH) on peptidirakenteinen 84 aminohaposta koostuva hormoni, joka erittyy verenkiertoon neljästä lisäkilpirauhasesta. Se lisää kalsiumin pitoisuutta veressä lisäämällä osteoklastien määrää ja aktivoimalla niitä sekä tehostamalla kalsiumin reabsorptiota munuaistubuluksista. Parathormonin vastavaikuttajana toimii kilpirauhasen erittämä kalsitoniini, joka puolestaan vähentää kalsiumin määrää veressä. Lisäksi parathormoni säätelee kalsiumin kulkua solun kalvorakenteiden läpi. Lisäkilpirauhasen liikatominnassa ("hyperparatyreoosi") vereen erittyy paljon parathormonia, joka saattaa aiheuttaa luuston heikkenemistä ja kalsiumin kiteytymistä pehmytkudoksiin kuten keuhkoihin, verisuoniin, lihaksiin ja munuaisiin. Lisäkilpirauhasen vajaatoiminnassa ("hypoparatyreoosi") puolestaan parathormonin määrä laskee, josta saattaa olla seurauksena lihasten kouristusta. Lisäkilpirauhashormonin anatomis-terapeuttis-kemiallinen lääkeluokitus eli ATC-luokitus on H05AA03 ja kemiallinen kaava CHNOS.


title: Parathormoni

text: Parathormonin tärkein säätelytekijä on veren kalsiumpitoisuus. Kun kalsiumpitoisuus veressä laskee, parathormonin eritys lisääntyy lisäkilpirauhasista. Kun taas kalsiumpitoisuus on saatu ennalleen, parathormonin eritys hidastuu. Veren kalsiumpitoisuuden laskiessa parathormoni lisää myös kalsitriolin muodostusta munuaisissa, joka palauttaa yhdessä parathormonin kanssa veren normaalin kalsiumpitoisuuden. Kalsitriolin lisääntyminen veressä siis vähentää parathormonin eritystä. Myös veren magnesiumpitoisuudella on vaikutusta parathormonin eritykseen, mutta sen merkitys parathormonin säätelyyn on vähäisempi kuin kalsiumionien.


title: Osteoklasti

text: Osteoklasti (kreikan sanoista "osteon", luu ja "klastos", rikkinäinen) on luun syöjäsolu, joka syntyy usean monosyytin fuusioituessa eli osteoklasti on monitumainen solusitkos. Se tuhoaa vanhaa luuta samalla, kun osteoblastit muodostavat uutta luuta. Osteoklastien ja osteoblastien tuleekin toimia tasapainossa, jottei luu haurastuisi liikaa tai kasvaisi liikaa. Luun liiasta haurastumisesta voi olla seurauksena osteoporoosi ja liikakasvusta osteopetroosi.


title: Wind-up Records

text: Wind-up Records on yhdysvaltalainen levy-yhtiö, joka perustettiin 1997. Levy-yhtiön artisteja ovat muun muassa Seether, Evanescence ja Stefy. Se kuuluu vuonna 1997 perustettuun Wind-up Entertainment Inc:iin. Levy-yhtiö syntyi kun Alan ja Diana Meltzer ostivat Grass Recordsin, ja se on julkaissut uudestaan Grass Recordsin julkaisemia levyjä. Sen jakelijana toimii Kanadaa lukuun ottamatta Sony. Emoyhtiöllä on useita musiikkikustantamoja ja myös vähittäismyyntitoimintaa.


title: Oleiinihappo

text: Oleiinihappo (latinan sanasta "oleum", öljy) (C18:1) on kertatyydyttymätön rasvahappo, joka on huoneenlämmössä (20 °C) olomuodoltaan väritöntä nestettä. Se hapettuu hitaasti ilman vaikutuksesta keltaiseksi tai keltaruskeaksi. Oleiinihappo ei liukene veteen.


title: Oleiinihappo

text:
Oleiinihapon kemiallinen kaava on CHO eli CHCOOH ja rakennekaava CHCH=CH(CH)COOH.
Oleiinihapon "trans"-isomeeri on elaidiinihappo.


title: Oleiinihappo

text: Oleiinihaposta käytetään myös nimiä "cis-9-oktadekeenihappo", "9-oktadekeenihappo", "9,10-oktadekeenihappo" ja "öljyhappo".


title: Oleiinihappo

text: Oleiinihapon suolat ja esterit ovat oleaatteja.


title: Oleiinihappo

text: Oleiinihapon moolimassa on 282,46 g/mol, sulamispiste 13,4 °C, hajoaa alle kiehumispisteensä, suhteellinen tiheys 0,89 g/cm (vesi = 1,0 g/cm), leimahduspiste 189 °C (c.c.), itsesyttymislämpötila 363 °C ja CAS-numero 112-80-1.


title: Oleiinihappo

text: Jos oleiinihappoon liitetään vetyä, eli sitä hydrataan, saadaan siitä steariinihappoa.


title: Oleiinihappo

text: Oleiinihappo on elollisen luonnon yleisin rasvahappo. Sitä on esimerkiksi rypsiöljyssä noin 60 % ja oliiviöljyssä noin 55–80 %, jossa tosin vapaina rasvahappoina vain noin 0,5–2,5 %. Oleiinihappo on myös lihan rasvojen yleisin rasvahappo, jonka osuus vaihtelee eläinlajista riippuen 20–50 % välillä.


title: Oleiinihappo

text: Yhdistettä esiintyy kasveissa, kukkien tuoksuissa ja semiokemikaalina eliöiden viestinnässä.


title: Oleiinihappo

text: Lyhytaikainen altistuminen aineelle voi ärsyttää lievästi silmiä ja ihoa.


title: Sojuz TM-17

text: Sojuz TM-17 oli 17. avaruuslento Mir-avaruusasemalle. Laukaisu tapahtui Baikonurista 1. heinäkuuta 1993. Lennon nimi oli Сириус eli Sirius. Paluu tapahtui 14. tammikuuta 1994 eli lento kesti 196 vuorokautta.


title: Sojuz TM-17

text: Avaruuteen laukaistut


title: Sojuz TM-17

text: Maahan palanneet


title: Varsinais-Suomen liitto

text: Varsinais-Suomen liitto () on yksi Suomen 19 maakunnan liitosta. Liittoon kuuluu 27 varsinaissuomalaista kuntaa. Liitto toimii maakunnan aluekehitysviranomaisena sekä suunnittelu- sekä edunvalvontaorganisaationa. Liitto myös hoitaa maakunnan kansainvälisiä suhteita.


title: Varsinais-Suomen liitto

text: Varsinais-Suomen liiton maakuntajohtajana on vuodesta 1998 lähtien toiminut valtiotieteen maisteri Juho Savo. Vuodesta 2015 Varsinais-Suomen liiton maakuntajohtajana on toiminut Kari Häkämies.


title: Varsinais-Suomen liitto

text: Liiton toimitilat sijaitsevat Turun keskustassa Ratapihankadulla.


title: Varsinais-Suomen liitto

text: Varsinais-Suomen liittoon kuuluu 27 kuntaa. Kunnat rahoittavat Varsinais-Suomen liiton toimintaa väestömääränsä mukaan määräytyvillä maksuosuuksilla.


title: Varsinais-Suomen liitto

text: Liittoon kuuluvat seuraavat kunnat: Aura, Kaarina, Kemiönsaari, Koski Tl, Kustavi, Laitila, Lieto, Loimaa, Marttila, Masku, Mynämäki, Naantali, Nousiainen, Oripää, Paimio, Parainen, Pyhäranta, Pöytyä, Raisio, Rusko, Salo, Sauvo, Somero, Taivassalo, Turku, Uusikaupunki, Vehmaa.


title: Lilius

text: Lilius voi tarkoittaa seuraavia:


title: Lauluja rakastamisen vaikeudesta (Freud Marx Engels & Jung)

text: Lauluja rakastamisen vaikeudesta on suomalaisen Freud Marx Engels & Jung -yhtyeen kokoelma-albumi. Se julkaistiin vuonna 1995.


title: Luettelo Laibachin kappaleista

text: Tämä on luettelo Laibachin kappaleista. Kappaleet ovat levyiltä Let It Be, Kapital, NATO, Jesus Christ Superstars, WAT, Anthems ja Volk, joskaan listalla ei ole kaikkia kyseisten levyjen kappaleita.Suluissa alkuperäinen esittäjä.


title: Gummo Marx

text: Milton ”Gummo” Marx (23. lokakuuta 1892 – 21. huhtikuuta 1977) oli viides Marxin veljeksistä.


title: Gummo Marx

text: Gummo ei koskaan esiintynyt elokuvissa, vaan pelkästään vaudeville-esityksissä. Hänet kutsuttiin asepalvelukseen ensimmäiseen maailmansotaan, ja niinpä hän joutui jättämään näyttelemisen ennen kuin veljekset tulivat kuuluisiksi Broadwayllä. Myöhemmin hän työskenteli kykyjenetsijänä ja managerina.


title: Gummo Marx

text: Gummo meni naimisiin Helen von Tilzerin kanssa 16. maaliskuuta 1929, ja vuonna 1930 he saivat pojan nimeltä Robert. Gummon lapsenlapset ovat Gregg Marx ja Chris Marx, joista Gregg on työskennellyt näyttelijänä lähinnä saippuasarjoissa.


title: Vilnan tuomiokirkko

text: Vilnan tuomiokirkko on kirkkorakennus Liettuan pääkaupungissa Vilnassa. Se on Liettuan katolisen kirkon pääkirkkorakennus eli katedraali, ja sijaitsee Vilnan vanhassakaupungissa. Rakennuksen nykyinen uusklassinen arkkitehtuurityyli on peräisin 1700-luvun lopusta, ja se on liettualaisen arkkitehdin Laurynas Stuoka-Gucevičiusin käsialaa. Kirkossa on sen historian aikana muun muassa vietetty Liettuan suuriruhtinaiden kruunajaisia. Kirkosta on myös löydetty 1300-luvun lopusta peräisin oleva fresko, joka on Liettuan tunnetuista freskoista vanhin. Ensimmäinen kristitty kirkkorakennus paikalle on todennäköisesti rakennettu 1200-luvun puolivälin tienoilla.


title: Chichicastenango

text: Chichicastenango on kaupunki El Quichén departementissa Guatemalassa. Kaupunki on kuuluisa markkinoistaan, joilla myydään värikkäitä käsitöitä, vaatteita, kukkia, ruoka- ja käyttötavaraa. Kahdesti viikossa järjestettävät markkinat vetävät turisteja kaikkialta Guatemalasta.


title: Chichicastenango

text: Kaupungin asukasluvuksi ilmoitetaan 120 000. Suurin osa väestöstä kuuluu maya-quiché-intiaaneihin.


title: Chichicastenango

text: Chichicastenango tunnetaan myös paikkakuntana, josta munkki Francisco Ximenez löysi mayojen kansalliseepoksen Popol Vuhin käsikirjoituksen.


High Accuracy Radial Velocity Planet Searcher, lyhyemmin HARPS on ESOn La Sillan observatoriossa, 3,6 metrin teleskooppin Cassegrain-fokukseen sijoitettu mittalaite, jolla etsitään eksoplaneettoja. Teknisesti HARPS on échelle-hilaspektrometri, jolla analysoidaan tähdestä tulevaa valoa hajottamalla se hyvin tarkaksi spektriksi. Kuvan tuottavana instrumenttina toimii kaksi CCD-kennoa. HARPS mittaa spektriä aallonpituusväliltä 378–530nm ja 533–691nm. Spektri muodostuu echelle-kertaluvuista 89–161, pois lukien kertaluku 115 (530–533nm), joka osuu CCD-kennojen väliin. Laitteen kalibrointiin käytetään Thorium-Argon lamppua.


title: High Accuracy Radial Velocity Planet Searcher

text: Doppler-ilmiön mukaisesti tähden nopeuden muutos havaitaan tähdestä tulevan valon aallonpituuden muutoksina, joita HARPS mittaa.


text:
HARPS on maailman tarkin säteisnopeusmittari ja sillä kyetään havaitsemaan tähden spektristä parhaimmillaan 1 m/s säteisnopeuksia. Se on otettu käyttöön helmikuussa 2003 ja
sillä on löydetty kymmeniä eksoplaneettoja.


title: Ethel the Frog

text: Ethel the Frog oli vuonna 1976 perustettu englantilainen NWOBHM- (uuden brittimetallin aallon) yhtye. Yhtye perustettiin Hullin kaupungissa. Yhtyeen nimi () on otettu Monty Python -televisiosarjan erään sketsin nimestä.


title: Ethel the Frog

text: Yhtye julkaisi omarahoitteisen heavy metal -version The Beatlesin kappaleesta "Eleanor Rigby" vuonna 1978 ennen vuoden 1980 yhtyeen omaa nimeä kantavaa ensialbumia. Yhtye oli myös mukana vuonna 1980 julkaistussa "Metal for Muthas" -kokoelmassa. Englantilaistiskijukka Neal Kay on julkaissut enemmänkin vastaavia kokoelmia, joten levyltä löytyvä "Fight Back" -kappale ei lisännyt yhtyeen merkittävyyttä heavy metal -piireissä.


title: Ethel the Frog

text: Vuonna 1979 yhtye allekirjoitti sopimuksen suurlevy-yhtiö EMI:n kanssa. EMI uudelleenjulkaisi yhtyeen "Eleanor Rigby" -singlen, jonka B-puolena uudelleenjulkaisussa oli kappale "Whatever Happened to Love".


title: Ethel the Frog

text: Yhtye julkaisi yhden täyspitkän albumin, "Ethel the Frog"in, niin ikään EMI:n levymerkillä. Ensimmäisen albumin julkaisun jälkeen yhtyeen tarina ei näyttänyt etenevän vaikka yritystä oli vuonna 1981, ja sen jäsenet hajosivatkin eri suuntiin, jolloin yhtye hajosi lopullisesti.


title: Ethel the Frog

text: Lähde


title: Kulosaaren kartano

text: Kulosaaren kartano () on kartanomainen rakennus Helsingissä, Naurissalmen rannalla, vastapäätä nykyisen Kulosaaren aluetta. Se on ollut Helsingin kaupungin omistuksessa vuodesta 1927 lähtien. Kartanon nykyisen uusklassisen päärakennuksen on suunnitellut arkkitehti Carl Ludvig Engel, ja se on peräisin 1810-luvulta, jolloin kartano oli Jägerhorn af Storby -suvun omistuksessa. Päärakennuksen runkona pidetään paikalla aiemmin sijainnutta Augustin Ehrensvärdin rakennuttamaa rakennusta. Itse kartanolla on historiaa jo 1500-luvulta lähtien. Tilan vanhin tunnettu omistaja on Erik Filpusson, jonka omistuksessa kartano oli vuosina 1540–1587.


title: Kulosaaren kartano

text: Kartano on nykyisin vuokrattu Julkisten ja hyvinvointialojen liitto:n Helsingin yhteisjärjestölle. Nykyinen vuokrasopimus jatkuu vuoden 2020 loppuun asti.


title: Leveäkuonokaimaani

text: Leveäkuonokaimaani ("Caiman latirostris") on eteläamerikkalainen alligaattorilaji. Se on pienehkö ja ihmiselle vaaraton.


title: Leveäkuonokaimaani

text: Leveäkuonokaimaani voi kasvaa kolmimetriseksi, mutta tavallisempia ovat 1,5–2 -metriset yksilöt. Ulkonäöltään leveäkuonokaimaani muistuttaa silmälasikaimaania, koska sen silmien yläosaa reunustaa korkea harjanne. Silmäkuopan yläreuna on niin ulkoneva, että näyttää kuin kaimaanilla olisi pienet sarvet. Paras tuntomerkki on hyvin leveä ja litteä kuono. Leveäkuonokaimaanit ovat sekä nuorina että vanhoina kirkasvärisiä, jolloin ne poikkeavat osittain muista kaimaaneista. Selkä ja kyljet ovat oliivinvihertävät, vatsapuoli keltainen. Pää on leveä ja jykevä. Leuoissa on 68–78 hammasta.


title: Leveäkuonokaimaani

text: Leveäkuonokaimaania tavataan Brasiliassa, Boliviassa, Paraguayssa ja Uruguayssa. Laji elää pääasiassa hitaasti virtaavissa suolattomissa vesissä, mutta se elää myös mangrovemetsissä ja soilla. Sitä on tavattu jopa rannikon läheisyyden saarilta. Ne puuttuvat kuitenkin monista vesistöistä kokonaan, ehkä sopivan ravinnon puutteen takia. Laji ei ole nykyään välittömässä vaarassa, ja sen kanta on 250 000–500 000 yksilöä. Laji lisääntyy myös vankeudessa. Leveäkuonokaimaani on kärsinyt silti salametsästyksestä ja elinalueiden katoamisesta.


title: Leveäkuonokaimaani

text:
leveäkuonokaimaani syö pääasiassa kilpikonnia ja etanoita, mutta täydentää ruokavaliotaan myös muilla pikkueläimillä.
Leveäkuonokaimaaninaaraat munivat sadekaudella 20–60 munaa. Munat ovat noin 6 senttimetriä pitkiä ja noin 5 senttimetriä leveitä. Poikasia ei juuri erota muiden kaimaanien poikasista. Poikaset ääntelevät toisilleen ja kirkuvat emolleen vaaran uhatessa.
Leveäkuonokaimaaneilla on aikuisenakin lukuisia vihollisia. Kaimaani voi vedessä joutua jopa 8-metrisen anakondan saaliiksi, ja maalla sen vaarana on jaguaari. Leveäkuonokaimaani puolustautuu voimakkailla leuoillaan ja pyrstön iskuilla.


title: Paavo Nurmen stadion

text: Paavo Nurmen stadion on Turun urheilupuistossa sijaitseva yleisurheilu- ja jalkapallostadion, joka on avattu jo vuonna 1893. Stadionin kapasiteetti on 13 000 katsojaa.


title: Paavo Nurmen stadion

text: Yleisurheilun Suomen mestaruuskilpailut Kalevan kisat on järjestetty stadionilla useita kertoja. Lisäksi stadionilla järjestetään vuosittain Paavo Nurmi Games -yleisurheilukilpailut.


title: Paavo Nurmen stadion

text: Vielä 1800-luvun loppupuolella nykyinen urheilupuiston alue oli täysin hoitamatonta, suurelta osin paljasta kalliota. Talvella 1893 kaupunginvaltuusto teki päätöksen, jonka myötä alue luovutettiin 25 vuoden ajaksi vuokralle Turun Urheilunystäväin yhdistykselle. Ehtona oli, että yhdistys kunnostaa Samppalinnanvuoren alueen puistoksi ja rakentaa sinne kahvilan. Urheilunystäväin johdossa oli lehtori August Blomberg. Hän toimi urheilukentän isännöitsijänä alusta alkaen aina 1940-luvulle asti ja sen johdosta häntä pidetään urheilupuiston isänä. Vaikka puiston perustamiseen kulunut työmäärä oli valtava, työ tehtiin melko nopeasti ja jo keväällä 1893 järjestettiin ensimmäiset hiihto- ja mäkihyppykilpailut. Syksyllä saatiin käyttökuntoon urheilukentät yleisurheilua ja tennistä varten.


title: Paavo Nurmen stadion

text: 1920-luvun puolivälistä alkaen puistossa tehtiin useita parannuksia. Puistoon valmistui rivi pukukoppeja ja uusi kivihiilimurskasta tehty juoksurata vihittiin käyttöön heinäkuussa 1926. Tapausta juhlistettiin 1500 metrin juoksukilpailulla, jossa ottivat yhteen Paavo Nurmi ja Ruotsin juoksijasuuruus Edvin Wide. Kilpailuja seurasi ennätysmäärä yleisöä, noin 10 000 henkeä. Rata ei kuitenkaan ollut kestävä, sillä jo kesällä 1927, vain vuosi avaamisensa jälkeen, rata oli jo huonokuntoinen. Vanha vuosisadan vaihteessa rakennettu ravintolapaviljonki sai väistyä uuden, arkkitehti A. Richardssonin suunnitteleman katsomon tieltä vuonna 1933. Katsomon rakentamisesta käytiin suuri kädenvääntö, ennen kuin kaupunki myönsi sen rakentamiseen rahaa. Monet muistavat yhä vanhan katsomon sillä sitä käytettiin pitkälle 1980-luvun lopulle asti.


title: Paavo Nurmen stadion

text: Urheilupuiston kenttää kunnostettiin 1970-luvulla rakentamalla nykyiset maavallikatsomot. Myös katsomo vaati uudistusta ja sen suunnittelusta järjestettiin kilpailu maaliskuussa 1981. Ehdotuksia saapui peräti 44 ja voittajaksi selviytyi arkkitehtikolmikko Matti Nurmela, Kai Raimoranta ja Jyrki Tasa. 4000-paikkainen katsomo valmistui vuonna 1989. Urheilukenttä muutettiin myöhemmin stadioniksi ja se sai 13. kesäkuuta 1997 nimen Paavo Nurmen stadion, kun Nurmen syntymästä tuli kuluneeksi sata vuotta.


title: Paavo Nurmen stadion

text: Stadionilta löytyy täysmittainen 8-ratainen juoksurata sekä suorituspaikat kenttälajeille. Radan sisään jäävä nurmikenttä on kooltaan 62 m x 102 m. Pukuhuone on yleisesti käytettävissä.


title: Paavo Nurmen stadion

text: Penkkiurheilun ystäville löytyy tilaa: pääkatsomossa on noin 4 000 istumapaikkaa ja kenttää ympäröivään maavallikatsomoon mahtuu noin 9 000 katsojaa. Stadionin yleisöennätys on Paavo Nurmen syntymän satavuotisjuhlakisoista vuodelta 1997, joita seuraamassa stadionilla oli 13 700 katsojaa. Stadionilla on myös kioski.


title: Paavo Nurmen stadion

text: Stadion toimi vuonna 2012 evakkokenttänä jalkapallon Veikkausliigassa pelanneille TPS:lle ja Interille Veritas stadionin remontin vuoksi. Stadion toimi TPS:n kotikenttänä kaudella 2016.


title: Sika (täsmennyssivu)

text: Sika tarkoittaa seuraavia asioita:


title: Bromman kirkko

text: Bromman kirkko () on kirkkorakennus Ruotsin pääkaupungissa Tukholmassa. Se on muodoltaan pyörökirkko, ja se on rakennettu 1100-luvun toisella puoliskolla. Kirkko onkin Tukholman vanhimpia rakennuksia. Sen kanssa samoihin aikoihin rakennettiin myös kaksi muuta pyörökirkkoa, Solnaan ja Munsöhön. 1400-luvun keskivaiheilla kirkkoon rakennettiin pitkä laivaosa ja sakaristo. 1600-luvun lopussa kirkkorakennus sai nykyisen kattonsa, torninsa, saarnastuolinsa ja alttarinsa.


title: Bromman kirkko

text: Kirkossa on Ruotsin tunnetuimman keskiaikaisen maalarin Albertus Pictorin seinämaalauksia 1400-luvulta.


title: Korpi Ensemble

text: Korpi Ensemble on suomalainen popyhtye, joka yhdistää eri musiikkityylejä kuten poppia, jazzia, soulia ja kansanmusiikkia. Suurin osa ohjelmistosta on jäsenten omaa tuotantoa. Yhtye on perustettu vuonna 1999.


title: Öjanjärvi

text: Öjanjärvi () on Keski-Pohjanmaalla Kokkolassa ja Kruunupyyssä sijaitseva vesiallas, joka on syntynyt merenlahdesta patoamalla vuonna 1969. Järven pinta-ala on 12 neliökilometriä. Siitä on kanavayhteys samantasoiseen ja suurempaan Luodonjärveen, joka padottiin jo 1962. Systeemiin laskevat Keski-Pohjanmaan joista Purmonjoki, Kovjoki, Ähtävänjoki ja Kruunupyynjoki. Järvi rakennettiin turvaamaan makean raakaveden saanti alueen teollisuudelle ja kunnille.


title: Öjanjärvi

text: Vedenpinnankorkeus Öjanjärvessä pidetään säännöstelyluukkujen avulla 10–20 senttimetriä merenpinnan yläpuolella.


title: Öjanjärvi

text: Öjanjärven rannalla on monien uskonnollisten yhteisöjen ja yksityisten yrittäjien ja mökkiläisten paikkoja.


title: Ismo Lehkonen

text: Ismo "Ika" Lehkonen (s. 1. helmikuuta 1962 Helsinki) on suomalainen jääkiekkovalmentaja ja entinen jääkiekkoilija.


title: Ismo Lehkonen

text: Lehkonen on naimisissa Riitta Lehkosen kanssa, heillä on viisi lasta, joista Artturi Lehkonen pelaa jääkiekkoa. Lehkonen perheineen asuu Turussa. Lehkosen veli Timo Lehkonen on entinen SM-liigatason maalivahti ja nykyinen jääkiekkovalmentaja.


title: Ismo Lehkonen

text: Lehkonen tunnetaan suorapuheisena ja jääkiekolle omistautuneena valmentajana, jonka antamat lausunnot eivät useinkaan ole miellyttäneet jääkiekon johtoporrasta. Lehkonen saikin lokakuussa 2007 kahden ottelun toimitsijakiellon arvosteltuaan jälleen kerran tuomarityöskentelyä. Toimitsijakiellon hän sai jälleen tammikuussa 2011 luonnehdittuaan Mestiksen sarjan vastaavia päättäjiä kukkahattutädeiksi. Kaudella 2000–2001 hän sai kymmenen ottelun toimitsijakiellon huudettuaan aitiosta "Pesoselle tulee noutaja seuraavassa vaihdossa" ja jatkoi huutelua vielä pelin jälkeenkin.


title: Ismo Lehkonen

text: Lehkosta pidetään erityisesti nuorten jääkiekkoilijoiden kasvattajana ja kehittäjänä, joka on usein koulinut nuorista lupauksista edustusjoukkueiden runkopelaajia.


title: Ismo Lehkonen

text: Lehkonen on toiminut myös Viasat Urheilun jääkiekkokommentaattorina.


title: Ismo Lehkonen

text: Ismo Lehkonen oli pelipaikaltaan hyökkääjä. Hän pelasi Suomessa Jokereissa, HPK:ssa, Ahmoissa, Vantaa HT:ssa sekä Englannissa Deaside Dragons-joukkueessa. SM-liigassa Lehkonen pelasi 111 runkosarjaottelua, joissa hän teki tehot 21+13=34 ja otti 80 jäähyminuuttia. Lehkonen pelasi SM-liigan pudotuspeleissä neljä ottelua, joissa hän jäi tehopisteittä. Lisäksi Lehkonen pelasi urallaan viisi poikien maaottelua. Hän voitti pelaajaurallaan yhden SM-hopean.


title: Ismo Lehkonen

text: SM-liigan joukkueista Lehkonen on toiminut HPK:n kakkosvalmentajana kaudella 1998–1999 sekä toiminut päävalmentajana HIFK:ssa vuosina 1999–2001 ja Lukossa kausina 2001–2003. Mestiksessä/divarissa Lehkonen on valmentanut TuTon lisäksi Hermestä kaudella 1997–1998. Lisäksi Lehkonen on valmentanut PaKaa kakkosdivisioonassa vuosina 1990–1992, toiminut TuTon valmennuspäällikkönä sekä A- ja B-nuorten valmentajana vuosina 1992–1994 sekä TPS:n C- ja B-nuorten valmentajana vuosina 1994–1997.


title: Ismo Lehkonen

text: Lehkonen valmensi Mestis-joukkue TuToa vuodesta 2004 kevääseen 2008. Lehkonen solmi keväällä 2007 kahden vuoden jatkosopimuksen, mutta ilmoitti lopettavansa seurassa jo kauden 2007–2008 jälkeen.


title: Ismo Lehkonen

text: Lehkonen siirtyi kaudeksi 2008–2009 Jokerien valmennustiimiin yhdessä päävalmentaja Glen Hanlonin kanssa. Lehkonen nimitettiin myös Viron jääkiekkomaajoukkueen päävalmentajaksi elokuussa 2009 . 2.11.2009 KooKoo ilmoitti tehneensä Lehkosen kanssa sopimuksen ja hän toimii joukkueen päävalmentajana. Lehkosen sopimus KooKoon kanssa kesti vuoteen 2012.


title: Ismo Lehkonen

text: Lehkonen on voittanut valmentajana TuTossa kaksi Mestis-pronssia kausina 2004–2005 sekä 2005–2006. Kaudella 2004–2005 Lehkonen valittiin Mestiksen fair play -valmentajaksi.


title: Ismo Lehkonen

text: Kauden 2007–2008 päätteeksi Lehkonen valmensi TuTon seuran ensimmäiseen Mestis-mestaruuteen. Lehkonen valittiin myös Mestiksen vuoden valmentajaksi.


title: Ismo Lehkonen

text: Lehkonen muistetaan SM-liigavalmentajakausiltaan lentävästä lauseestaan "nyt tuli Pesoselle noutaja, ja lujaa hei, vittu!", jonka hän lausui 30.11.2000 pelatussa ottelussa HIFK–JYP, kun Jussi Pesonen taklasi HIFK:n Martin Štěpánekia päähän. HIFK:n Veli-Pekka Kautonen aloitti tappelun muutamaa minuuttia myöhemmin, ja Lehkonen sai 10 ottelun toimitsijakiellon "käskyttämisestä", vaikka taklauksella ja tappelulla olikin muutama minuutti väliä. Lause on poikinut myös urheiluseuran Itä-Helsingin Noutajat, joka otti nimensä Lehkosen lauseesta.


title: Ismo Lehkonen

text: Lehkosen saama tuomio on heijastunut myös myöhempiin vuosiin. TuTon puolustaja Iiro Junnila sai Jääkiekkoliitolta kolmen ottelun pelikiellon 5.10.2007 nujakoituaan Jukurit-pelissä hyökkääjä Timo Kuuluvaisen kanssa. Tuomio oli erittäin kova verrattuna muihin tappeluista annettuihin rangaistuksiin, ja Lehkonen kritisoikin päätöstä jyrkästi. Lehkonen epäili, että hänen joukkueelleen olisi annettu tuomiossa ns. "Lehkos-lisää". Tuloksena protestoinnista oli 10.10.2007 langetettu kahden ottelun toimitsijakielto sekä seuralle annettu 500 euron sakko.


title: Ismo Lehkonen

text: Mainituista tapauksista huolimatta on huomioitava, että TuTo pelasi Lehkosen aikana erittäin puhtaasti. TuTo otti Mestis-joukkueista vähiten jäähyjä kaudella 2006–2007, ja kaudella 2005–2006 joukkueen jäähymäärä oli kolmanneksi pienin. Lehkonen on voittanut myös fair play -valmentajapalkinnon 2004–2005.


title: Turun seudun musiikkiopisto

text: Turun seudun musiikkiopiston kanslia, juhlasali, musiikkileikkikoulun tilat ja suurin osa muista opetustiloista sijaitsevat Turussa. Opetusta järjestetään myös muiden kuntien alueilla.


title: Azumah Nelson

text: Azumah Nelson (s. 19. syyskuuta 1958 Accra, Ghana) on ghanalainen entinen ammattilaisnyrkkeilijä ja kolminkertainen maailmanmestari.


title: Azumah Nelson

text: Amatööriurallaan Nelson otteli 52 ottelua, joista hän saavutti 50 voittoa. Ammattilaiseksi hän ryhtyi vuonna 1979. Jo kymmenennessä ammattilaisottelussaan syyskuussa 1981 hän pääsi iskemään Brittiläisen kansainyhteisön höyhensarjan mestaruudesta Brian Robertsia vastaan ja voitti ottelun viidennessä erässä teknisellä tyrmäyksellä. Hän puolusti mestaruuttaan Kabiru Akindelea vastaan ja helmikuussa 1982 hän voitti höyhensarjan Afrikan mestaruuden Charm Chiteulelta kymmenennen erän teknisellä tyrmäyksellä.


title: Azumah Nelson

text: 21. heinäkuuta 1982, vain 13 ammattilaisottelun kokemuksella, Nelson pääsi ottelemaan meksikolaista Salvador Sánchezia vastaan WBC-liiton höyhensarjan mestaruudesta New Yorkin Madison Square Gardeniin. Ottelu eteni aina viimeiseen viidenteentoista erään saakka, missä meksikolainen vei voiton teknisellä tyrmäyksellä, mutta aikaisemmin täysin tuntematon ghanalainen oli tuonut nimensä nyrkkeilymaailman tietoisuuteen. Kolmen viikon kuluttua ottelusta Sánchez sai surmansa auto-onnettomuudessa.


title: Azumah Nelson

text: Marraskuussa 1983 Nelson tyrmäsi Kabiru Akindelen kansainyhteisön mestaruusottelussa ja 8. joulukuuta 1984 hän pääsi haastamaan Wilfredo Gomezin WBC-liiton mestaruudesta. Puerto Ricossa käydyssä ottelussa Nelson vei voiton 11. erän teknisellä tyrmäyksellä. Hän puolusti titteliään Juvenal Ordenesia, Pat Cowdellia, Marcos Villasanaa, Danilo Cabreraa, Mauro Gutierrezia ja uudelleen Villasanaa vastaan, kunnes nousi painoluokkaa ylemmäs ja voitti 29. helmikuuta 1988 Mario Martinezin ottelussa avoimena olleesta WBC-liiton ylemmän höyhensarjan mestaruudesta. Tätä titteliään hän puolusti Lupe Suarezia, Sidnei Dal Roverea, Martinezia ja Jim McDonnellia vastaan, kunnes siirtyi jälleen painoluokkaa ylemmäs.


title: Azumah Nelson

text: 19. toukokuuta 1990 Las Vegasin Caesars Palacessa Nelson kohtasi Pernell Whitakerin ottelussa WBC- ja IBF-liittojen kevyen sarjan mestaruudesta. Täydet 12 erää kestänyt ottelu päättyi Whitakerin voittoon kaikin tuomariäänin. Nelson palasi takaisin ylempään höyhensarjaan, missä samana vuonna 13. lokakuuta voitti Juan LaPorten WBC:n maailmanmestaruusottelussa. Hänen ensimmäinen puolustuksensa Jeff Fenechiä vastaan tuomittiin ratkaisemattomaksi, mutta uudelleen kohtaamisessa hän voitti australialaisen kahdeksannen erän teknisellä tyrmäyksellä. Hän saavutti voitot myös Calvin Grovesta ja Gabe Ruelasista, kunnes 10. syyskuuta 1992 vastaan asettui Jesse James Leija ja ottelu päättyi ratkaisemattomaan. Miesten kohdatessa uudelleen seuraavan vuoden toukokuussa ottelu kesti täydet 12 erää ja Leija julistettiin voittajaksi kaikin tuomariäänin. Leija kuitenkin menetti tittelinsä Gabriel Ruelasille ja Nelson otti mestaruusvyön takaisin itselleen tyrmättyään Ruelasin vuoden 1995 joulukuussa. Nelson puolusti kolmatta mestaruuttaan ensimmäisenä seuraavan vuoden kesäkuussa Leijaa vastaan ja voitti ottelun kuudennen erän teknisellä tyrmäyksellä. Seuraavassa ottelussaan hän kuitenkin menetti mestaruuden Genaro Hernandezille.


title: Azumah Nelson

text: 11. heinäkuuta 1998 Nelson ja Leija kohtasivat vielä IBA-liiton kevyen sarjan maailmanmestaruusottelussa, jossa voitto meni Leijalle kaikin tuomariäänin. Tämä jäi Nelsonin uran viimeiseksi otteluksi. Nelson tuli uransa aikana tunnetuksi teknisenä, mutta myös voimakkaana ja taitavasti molempia käsiään käyttävänä sekä iskuja kestävänä nyrkkeiljänä. Hän otteli ympäri maailmaa Afrikkaa, Eurooppaa, Australiaa ja Yhdysvaltoja myöten. Hän asuu yhä kotikaupungissaan Accrassa ja on Ghanassa kansallissankarin asemassa.


title: Jan Matura

text: Jan Matura (s. 29. tammikuuta 1980) on tšekkiläinen mäkihyppääjä, joka on aikaisemmin kilpaillut myös yhdistetyssä.


title: Jan Matura

text: Mäkihypyssä Maturan paras henkilökohtainen arvokisasaavutus on viides sija Val di Fiemmen MM-kilpailujen 2013 suurmäessä. Samojen kisojen normaalimäessä hän oli 12:s. Val di Fiemmen MM-kisojen 2003 suurmäen kilpailussa hän sijoittui 20:nneksi. Sotšin olympialaisissa 2014 hän oli suurmäessä 18:s. Harrachovin lentomäen MM-kilpailuissa 2014 hän sijoittui 14:nneksi. Falunin MM-kilpailujen 2015 suurmäessä hän oli kuudestoista. Joukkuekilpailussa hänen paras saavutuksensa on viides sija Planican lentomäen MM-kisoista 2010. Maailmancupissa hän on voittanut kaksi kilpailua, molemmat Sapporon Ōkurayaman mäessä tammikuussa 2013. Helmikuussa 2013 hän palasi jälleen palkintokorokkeelle sijoituttuaan samana päivänä käydyissä Harrachovin lentomäkikilpailuissa ensin kolmanneksi ja sitten toiseksi. Maailmancupin kokonaiskilpailussa hän oli kaudella 2012–2013 kymmenes.


title: Jan Matura

text: Yhdistetyssä Matura kilpaili kansainvälisellä tasolla vuosina 1997–2001. 1998 Naganon olympialaisissa hän oli mukana Tšekin joukkueessa, joka oli joukkuekilpailussa kahdeksas. Hänen paras henkilökohtainen arvokisasijoituksensa on normaalikilpailun 34. sija 1999 Ramsaun MM-kisoista. Maailmancupissa hänen paras saavutuksensa on yhdeksäs sija normaalikilpailusta Schonachista maaliskuulta 1999.


title: Jan Matura

text: Maturan henkilökohtainen pituusennätys on 224,5 metriä.


title: Goa Gil

text: Goa Gil, oikealta nimeltään Gilbert Levey (s. 1951 Yhdysvallat), on hippi, sadhu-askeetti, muusikko, DJ sekä tanssimusiikkitapahtumien, partyjen, järjestäjä. Hän on yksi goa- ja psytrance-musiikkityylien ja asiaan liittyvän kulttuurin pioneereista.


title: Goa Gil

text: Gil on kotoisin Kaliforniasta, San Franciscosta. 1960-luvulla hän koki omakohtaisesti hippiliikkeen ja psykedeelisen rock-kulttuurin synnyn ja oli mukana muun muassa "Family Dog" - ja "Sons of Champion" -nimisissä kollektiiveissa. Myöhemmin hänestä alkoi tuntua, että sikäläinen hippikulttuuri oli hajoamassa, ja vuonna 1969 hän jätti Yhdysvallat ja matkasi ensin Amsterdamiin ja sitten Intiaan, jossa asettui hippien suosimaan Goan osavaltioon. Siellä hän tutustui sadhuihin, ja hänestä tuli itsestäänkin sellainen.


title: Goa Gil

text: 1980-luvun alkupuolella monet Goalla oleskelleista hipeistä alkoivat kiinnostua varhaisesta elektronisesta musiikista, esimerkiksi Kraftwerkista. Gil ja hänen ystävänsä panivat pian kasaan jonkinlaisen musiikkilaitteiston ja ryhtyivät harjoittamaan DJ-toimintaa ja soittamaan live-musiikkia Goan rannoilla, usein yötä päivää. Näin syntynyt ulkona pidettävien tanssimusiikin tapahtumien ja itämaisen mystiikan sekoitus pitkälti määritti goa/psytrance-kulttuurin estetiikan ja olemuksen. Gilille itselleen tanssi on meditaation aktiivinen muoto, ja trancemusiikin käyttö on hänen mukaansa keino "sovittaa muinainen heimorituaali 21. vuosisataa varten". Tämä estetiikka on 1990-luvulla levinnyt Intiassa partyihin osallistuneiden eurooppalaisten ja israelilaisten matkaajien mukana muualle maailmaan.


title: Goa Gil

text: Gil asuu yhä Goalla useita kuukausia vuodessa, viettäen lopun ajasta matkustaen ja järjestäen musiikkitapahtumia erityisesti Pohjois-Kaliforniassa. Hän on naimisissa Ariane MacAvoyn kanssa, jonka taiteilijavanhemmat olivat itse Goa-intoilijoita.


title: Ivan Lunardi

text: Ivan Lunardi (s. 15. toukokuuta 1973) on italialainen entinen mäkihyppääjä.


title: Ivan Lunardi

text:
Vuonna 1986 Lunardi voitti suurmäen kultaa Lake Placidissa pidetyissä nuorten maailmanmestaruuskisoisa.
Aikuisten arvokisoissa Lunardin paras saavutus on neljäs sija 1993 Falunin MM-kisojen normaalimäestä. Samojen kisojen suurmäessä hän sijoittui yhdeksänneksi. Olympialaisissa hän oli parhaimmillaan seitsemäs 1992 Albertvillen suurmäessä. Lentomäen MM-kisoissa hänen paras sijoituksensa on yhdeksäs 1992 Harrachovista.


title: Ivan Lunardi

text: Maailmancupissa Lunardi osallistui urallaan 86 osakilpailuun, joista saavutti urallaan yhden osakilpailuvoiton, vuonna 1993 Lahden suurmäessä. Maailmancupin kokonaiskilpailussa hän oli parhaimmillaan 17:s, kaudella 1991–1992. Hän lopetti uransa keväällä 2000.


title: Pihkova–Riika-rata

text: Pihkova–Riika-rata on Pihkovan ja Riian välinen rautatie. Latvian alueella siitä kulkee noin puolet, Viron alueella kolmasosa ja Venäjän alueella kuudesosa. Tärkeimpiä väliasemia ovat Petseri, Koidula, Võru, Valga ja Cēsis.


title: Pihkova–Riika-rata

text: Pihkovan ja Riian välistä rautatieyhteyttä pidettiin tärkeänä jo pitkään ennen sen valmistumista. Baltian alueen teollisuusjohtajat ja Pihkovan kuvernementin kauppiaat olivat varsin kiinnostuneita radan tarjoamasta kuljetuskapasiteetista, mutta maan hallituspiirit pelkäsivät uuden liikenneyhteyden aiheuttavan haittaa Pietarin sataman kehitykselle sekä Nikolain ja Baltian rautateille. Radan rakentamispäätöstä joudutti lopulta Venäjän keisarikunnan huoli maan ulkoisesta turvallisuudesta. Tsaari Aleksanteri III hyväksyi helmikuun 1883 erityiskokouksessa suunnitelman sotilaallisesti tärkeiden rautatieyhteyksien rakentamisesta valtakunnan länsirajalle, mikä johti lopulta Pihkova–Riika-radan rakentamispäätökseen 1880-luvun puolivälissä. Suunnitelmaan sisältyi myös haararata Valgasta Tarttoon, joka valmistuttuaan kytkisi Viron ja Latvian alueen rautatiet yhteen ja muodostaisi näin Tallinnan ja Riian välille aikaisempaa huomattavasti lyhyemmän rautatieyhteyden. Venäjän sotaministeriö tiedotti Pihkovan kuvernöörille 7. heinäkuuta 1885, että rautatien rakentamista varten on perustettu komitea, jonka puhemieheksi on määrätty pääesikunnan eversti Timler.


title: Reformijuutalaisuus

text: Reformijuutalaisuus on juutalaisuuden suuntaus, joka voi tarkoittaa:Reformijuutalaisuudella tarkoitetaan usein samaa asiaa kuin termeillä "liberaalijuutalaisuus" tai "edistyksellinen" eli "progressiivinen juutalaisuus".


title: Reformijuutalaisuus

text: Nykyisen reformijuutalaisuuden tunnuspiirteitä ovat:Liberaalien jumalanpalveluksissa soitetaan musiikkia ja rukoukset luetaan kansankielellä, eikä košer-sääntöjen noudattamista pidetä välttämättömänä. Liike myös korostaa etiikan merkitystä. Liberaalien mielestä juutalaisen tradition kehittyminen ei ole pysähtynyt Talmudiin.


title: Reformijuutalaisuus

text: Liberaalit ajatukset alkoivat saada juutalaisuudessa jalansijaa 1800-luvun Saksassa, tunnetuimpana edustajanaan rabbi Abraham Geiger. Liberaalit pyrkivät uudistamaan juutalaisuutta muun muassa vähentämällä uskonnollisia rituaaleja ja sukupuolierottelua, ja korostamalla nykyaikaisuutta, moniarvoisuutta, tasa-arvoa ja oikeudenmukaisuutta.


title: Reformijuutalaisuus

text: Vuonna 1926 liberaali- ja reformijuutalaiset perustivat yhteisen kattojärjestön "Edistyksellisen juutalaisuuden maailmanliitto (World Union for Progressive Judaism)".


title: Veikko Karu

text: Veikko Johannes Karu (8. marraskuuta 1910 Kajaani – 30. heinäkuuta 1991 Kärkölä) oli suomalainen hävittäjälentäjä ja Mannerheim-ristin ritari. Karu lensi noin 400 sotalentoa ja ampui alas 10 vastustajan lentokonetta.


title: Veikko Karu

text: Karu syntyi Kainuun maakunnassa, Kajaanissa, rakennusmestari Jaan ja Katri (o.s. Kemppainen) Karun perheeseen. Päästyään ylioppilaaksi Inkeroisten Yhteiskoulusta hän aloitti sotilasuransa astumalla palvelukseen Ilmavoimien Reserviupseerikurssille Kauhavan Ilmasotakouluun 6. kesäkuuta 1933. Karu suoritti Kadettikoulun kurssin numero 18 vuonna 1936, jonka jälkeen hän sai siirron ensin Lentolaivue 10:een, josta hänet siirrettiin Lentolaivue 26:een 1. helmikuuta 1938. Luutnantiksi ylennetty Karu toimi talvisodan alkaessa Lentorykmentti 2:n komentajan adjutanttina. Siirto lentävään henkilökuntaan tapahtui tammikuussa 1940, ja ensimmäisen ilmavoittonsa hän saavutti Fokker D.XXI -koneella 17. tammikuuta ampumalla alas SB-2 -pommikoneen. Talvisodan loppuajan Karu kuului Morane -kalustolla varustettuun Lentolaivue 28:aan. Karu saavutti talvisodassa yhteensä 3 ilmavoittoa.


title: Veikko Karu

text: Välirauhan aikana Karu toimi Lentorykmentti 3:n adjutanttina, josta tehtävästä hänet siirrettiin 24. toukokuuta 1941 Lentolaivue 30:n toiseen lentueeseen. Jatkosodan alettua laivue toimi Itäisellä Suomenlahdella. 24. joulukuuta 1941 tehdyn nimitysesityksen ja 15. huhtikuuta 1942 tehdyn lisäesityksen jälkeen kapteeni Karu nimitettiin Mannerheim-ristin ritariksi 6. marraskuuta 1942 numerolla 98. Nimitysperusteluissa mainitaan muun muassa hävittäjälentueen tarmokas ja ansiokas johtaminen. Karu palveli jatkosodan aikana vielä Lentorykmentti 3:n esikunnassa, Hävittäjälentolaivue 34:n lentueen päällikkönä ja Hävittäjälentolaivue 30:n komentajana. Karu saavutti jatkosodassa 7 ilmavoittoa. Hän erosi Ilmavoimista omasta pyynnöstään 24. toukokuuta 1949. Veikko Karu oli tuolloin majurin arvoinen.


title: Veikko Karu

text: Erottuaan Ilmavoimista Karu perusti oman lentoliikennettä harjoittavan yrityksen, Kymen Autolento Oy:n, jota hän johti vuoteen 1960 asti. Hän toimi myös Tiilikeskus Oy:n palveluksessa vuosina 1950–62. Veikko Karu kuoli 80-vuotiaana heinäkuussa 1991, ja hänet on haudattu Ylähautausmaalle Iittiin.


title: Veikko Karu

text: Veikko Karun vaimo Kirsti katosi lokakuussa 1962 ja Karu kertoi hänen lähteneen Tanskaan lomalle ja hoitoa saamaan. Vuonna 1963 selvisi kuitenkin että Kirsti Karu oli surmattu ja ruumis hävitetty polttamalla. Veikko Karu tuomittiin vaimonsa taposta vuonna 1966 10 vuoden vankeusrangaistukseen. Veikko Karun kuoleman jälkeen vuonna 1991 selvisi kuitenkin että todellisuudessa Kirsti Karun oli vahingossa ampunut riidan jälkeen perheen poika Simo Karu. Veikko Karu halusi suojella poikaansa ja poltti vaimonsa ruumiin. Myöhemmin tapauksen paljastuttua Veikko Karu otti syyn teosta itselleen.


title: Veikko Karu

text: Kirsti Karu oli jo avioliiton alusta lähtien kärsinyt alkoholismista. Jatkosodan aikana Karut asuivat Porissa jonne oli sijoitettuna myös saksalaisia lentäjiä. Saatuaan tietää vaimollaan olleen suhteen erään saksalaisen lentäjän kanssa Karu oli ampunut ilmassa lentäjän konetta niin että tämä sai surmansa. Sotaoikeudessa Karu kertoi erehtyneensä koneen tunnistamisessa ja hänen selitykseensä uskottiin.


title: Clifford M. Hardin

text: Clifford Morris Hardin (9. lokakuuta 1915 – 4. huhtikuuta 2010) oli yhdysvaltalainen poliitikko.


title: Clifford M. Hardin

text: Hardin syntyi Indianassa J. Alvin Hardinin ja Mabel ”Macy” Hardinin poikana. Hän valmistui Purduen yliopistosta ja toimi maansa maatalousministerinä 1969–1971. Ennen siirtymistään Nixonin hallituksen maatalousministeriksi hän toimi vuodesta 1954 Nebraskan yliopiston kanslerina.


title: Clifford M. Hardin

text: Hardinia edelsi maatalousministerinä Orville Freeman ja seurasi Earl Butz.


title: Mike Johanns

text: Michael Owen ”Mike” Johanns (s. 18. kesäkuuta 1950 Iowa) on yhdysvaltalainen republikaanisen puolueen poliitikko. Hän oli vuosina 2009–2015 Yhdysvaltain senaatin jäsen Nebraskan osavaltiosta.


title: Mike Johanns

text: Johanns toimi Lincolnin pormestarina 1991–1998 sekä Nebraskan kuvernöörinä 1999–2005. Hän erosi virastaan kuvernöörinä noustuaan Ann Venemanin seuraajaksi Yhdysvaltain maatalousministeriksi tammikuussa 2005. Syyskuussa 2007 Johanns jätti ministerin tehtävät ja ilmoitti lokakuussa pyrkivänsä senaattoriksi. Hänet valittiin Yhdysvaltain senaattiin marraskuun 2008 vaaleissa. Helmikuussa 2013 hän ilmoitti, ettei pyri jatkokaudelle vuoden 2014 vaaleissa.


title: Mike Johanns

text: Johannsilla on vaimo Stephanie ja kaksi lasta.


title: Timon ja Pumba (piirrossarja)

text: Timon ja Pumba ("The Lion King’s Timon & Pumbaa") on Disneyn piirrossarja, joka perustuu enimmäkseen "Leijonakuningas"-elokuvasta tuttujen Timon-mangustin ja Pumba-pahkasian kommelluksiin. Sarjaa esitetään Toon Disney -kanavalla. Suomessa sarjaa on myös esitetty MTV3- ja Nelonen-televisiokanavilla.


title: Timon ja Pumba (piirrossarja)

text: Sarjasta on julkaistu myös kolme videota, jotka ovat "Timon ja Pumba: Lomalla vuoden ympäri", "Timon ja Pumba: Maailman ympäri" sekä "Timon ja Pumba: Makumatkalla Eiffelistä itään".


title: Timon ja Pumba (piirrossarja)

text: Tarinan alussa Timon ja Pumba ovat autiosaarella missä he huomaavat etanan. He yrittävät saada etanaa kiinni mutta yhtäkkiä Timon, Pumba ja etana päätyvät rahtialuksen säilytyslaatikkoon. Siellä Timon yritää syödä etanan mutta käykin ilmi että etana osaa puhua ja laulaa. Niinpä se jätetään rauhaan ja hänelle annetaan nimeksi Kai. Sitten laatikko aukeaa ja ystävykset huomaavat olevansa Pariisissa. Kulinaari-Quint ottaa Kain ja aikoo tehdä hänestä ruokaa. Niinpä Timon ja Pumba päättävät pelastaa Kain. Lopulta Pumba saa pelastettua Kain, Timonin jäädessä kylmiöön loukkuun. Pumba ja Kai pakenevat hissiin ja Quint seuraa heitä. Juuri kun Kai on päätymässä takaisin pataan Timon likuu isolla jääpalalla päin Quintia ja niin Quint tippuu Eiffel-tornista museoon. Sitten Timon, Pumba ja Kai palaavat autiosaarelle. Timon ja Pumba hyvästelevät Kain mutta lokki nappaa tämän. Jakso loppuu kun Timon ja Pumba juoksevat lentävän lokin perässä ja käskevät Kaita laulamaan linnulle.


title: Timon ja Pumba (piirrossarja)

text: Timon ja Pumba ovat matkanneet Venäjälle tapamaan Pumban Boris-setää. Kun Timon ja Pumba saapuvat Boriksen luo hän kertoo että hänellä on tulossa suuri tanssi-esitys, jonka päätteksi olisi tarkoitus jäädä eläkkeelle. Timon ei enää jaksa kuunnella Pumban ja Boriksen höpinöitä vaan menee keittiöön. Siellä hän maistaa kaviaaria, jota hän lulee toukkatahnaksi. Hän lappaa kaapista kaikki kaviaarit isoon puukulhoon ja palaa olohuoneeseen mäsyttäämään kaviaaria. Silloin Pumba ja Boris alkavat puhua Boriksen kaviaari-kokoelmasta ja Timonille käykin ilmi, että kaviaari onkin kalanmunatahnaa. Silloin hän paiskaa kaviaarit maahan, Boris liukastuu niihin ja tippuu portaat alas. Hän joutuu sairaalaan ja Pumba päätyy Boriksen sijaiseksi tanssi-esitykseen. Harjoituksissa Pumbakin loukkaa itsensä ja niin Timonin täytyy astua estraadille. Kuitenkin kesken Timonin esityksen terve Boris saapuu tanssimaan. Kohta hän tunnustaa, että oli karannut sairaalasta ja sitten hän hajoaa paloiksi.


title: Timon ja Pumba (piirrossarja)

text: Timon ja Pumba ovat Alpeilla. He ovat pysähtyneet tauolle vanhan käkikellon eteen. Kesken herkutteluhetken kello lyö ja ihmiset rynnivät Timonin herkkutryffelin yli. Timon ja Pumba tapaavat hässäkän jälkeen kellonhoitaja Vilin. He kehottavat Viliä ottamaan rennosti. Niin hän tekeekin, mutta heti tämän lähdettyä kello hajoaa. Sitten Kellopeli-Quint ajaa paikalle ja sanoo Timonille ja Pumballe, että jos Vili ei korjaa kelloa keskipäiväksi hän saa potkut. Niinpä Timon ja Pumba yrittävät jatkaa matkaa mutta se ei onnistu koska kaikki on ihan sekaisin kun kaikki luottavat vain käkikelloon joka on rikki. Heidän ei auta muu kuin etsiä Vili ja kertoa hänelle kellosta. Timon ja Pumba löytävät Vilin, joka esittelee heille uuden tyttöystävänsä Tiinan. Tiina kertoo että hänen onnensa huippu oli tavata kellonhoitaja. Timon ja Pumba kertovat Vilille ja Tiinalle kellosta ja Kellopeli-Quintin potku-uhkauksista. Heillä alkaa olla kiire takaisin kellolle, koska pian on keskipäivä. Kun Timon, Pumba, Vili ja Tiina saapuvat kellolle se menee vielä pahemmin rikki. Pumballa on kuitenkin idea. Kellopeli-Quint saapuu ja sanoo, että Vili saa potkut. Yhtäkkiä kello lyö ja Pumba esittää kellon tanssijaa ja Timon on käki. Niinpä loppu hyvin kaikki hyvin.


title: Timon ja Pumba (piirrossarja)

text: Timon ja Pumba ovat nyt Himalajalla mistä Timon on löytänyt ison kulhon ötököitä. Taas herkutteluhetki keskeytyy kun kotkaäiti tulee ja nappaa heiltä ötökät. Hän väittää Timonin varastaneen ötökkäkulhon hänen poikaseltaan ja väite paljastuu todeksi. Rangaistukseksi Timon joutuu lapsenvahdiksi, kun kotkaäiti käy asioilla. Timon nukuttaa äkkiä poikasen ja yrittää häipyä, mutta Pumban mielestä se ei ole oikein. He huomaavat että lentotaidoton poikanen yrittää hypätä kielekkeeltä. Timon ja Pumba ehtivät pelastaa tämän. Kielekkeeltä hyppääminen on kuitenkin toistuvaa ja yhdellä kerralla poikanen hyppääkin kielekkeeltä. Timon ja Pumba hyppäävät perään ja pelastavat poikasen vuoriston vaaroilta. He pääsevät lopuksi takaisin pesälle. Poikanen kuitenkin hyppää uudestaan kielekkeeltä, eivätkä Timon ja Pumba ehdi perään. Silloin kotkaäiti palaa ja raivoaa kaksikolle. Sitten poikanen kuitenkin lentää takaisin pesälle ja kotkaäiti kiittää Timonia ja Pumbaa, kun poikanen oppi lentämään. Palkkioksi he saavat kulhollisen ötököitä.


title: Timon ja Pumba (piirrossarja)

text: Timon ja Pumba putoavat lentokoneesta Kiinaan ja tapaavat eksyneen pandan. Niinpä he päättävät etsiä pandan vanhemmat. He kuitenkin kiertävät vain kehää ja Timon haukkuu pandan vanhemmat näiden kuullen (tietämättään). Niin vanhemmat löytyivät, mutta Pumba löytääkin eksyneen virtahepokolmikon.


title: Timon ja Pumba (piirrossarja)

text: Timon ja Pumba ovat Siperiassa ja yrittävät epätoivoisesti löytää ötököitä. Kun Timon on ulkona Pumba ystävystyy mökissä Lemuluteen kanssa. Kun Pumba menee hakemaan vajasta halkoja takkaan, Timon palaa ulkoa ja syö hämähäkiltä kuolleen ötökän. Toisaalla Lemuluteen ystävät vievät tämän takaisin kotiin. Pumba palaa vajasta ja kysyy Timonilta, onko hän näyhnyt Lemuludetta. Timon lulee syöneensä sen ja valehtelee Pumballe, että harmaakarhu hyökkäsi mökkiin ja vei luteen. Timon ja Pumba lähtevät etsimään karhua ja Timon väittää Pumballe että näki karhun luolassa joka on oikeasti tyhjä. Hän esittää, että rökittää karhun, mutta silloin oikea karhu puuttuu peliin. Timon ja Pumba ovat päätyä karhun ja tämän ystävien pääruoaksi, mutta Lemulude pelastaa heidät ja Timonille käy ilmi, ettei hän syönytkään Lemuludetta.


title: Timon ja Pumba (piirrossarja)

text: Tarina alkaa aamulla, kun Pumba herättää Timonin ja antaa hänelle Paras kaveri -päivän lahjan. Timonin täytyy keksiä lahja Pumballe, mutta hän ei keksi mitään lahjaa ja alkaa vihjata, että Pumba on itse keksinyt Paras kaveri -päivän. Pumba luulee, että Timonista on tylsää olla hänen paras kaverinsa ja etsii uuden ystävän. Pumba istuu levähtämään ja istuukin vahingossa mangustin päälle. Monti-nimisestä mangustista tulee Pumban uusi paras kaveri. Samaan aikaan Timon etsii uutta parasta kaveria ja löytää ystäväkseen pahkasian nimeltä Pambu. Timon, Pambu, Pumba ja Monti sattuvat olemaan samaan aikaan juomapaikalla. Tuolloin käy ilmi, että Monti ja Pambu ovatkin vanhoja ystäviä ja lähtevät yhdessä pois. Timon keksii antaa Pumballe saman lahjan kuin Pumba hänelle ja heistä tulee taas ystäviä.


title: Timon ja Pumba (piirrossarja)

text: Timon ja Pumba syövät ötököitä, kunnes Timon huomaa Pumban olevan oudon värinen ja aikoo parantaa Pumban. Timon tekee Pumballe hullunkurisia testejä ja miettii reseptiä, joka parantaisi Pumban. Tarina saa oudon käänteen, kun Timon ottaa kirjan, jonka kannessa lukee: "Ihmeparannus, jos tämä parantaa on se ihme". Samalla kun Timon käy hakemassa aineksia hänen "lääkkeeseensä", Pumba röyhtäisee ja tuntee itsensä terveeksi jälleen. Kun Timon palaa hän kertoo Pumballe kuinka iloinen hän on, kun saa parantaa Pumban, joka päättääkin olla kertomatta olevansa terve, jotta Timon saisi parantaa hänet. Timonin "lääke" kuitenkin tekee jälleen Pumbasta sairaan, mutta Pumba ei kerro sitä hänelle, joten ei Timonkaan sitä huomaa.


title: Timon ja Pumba (piirrossarja)

text: Timon ja Pumba ovat katsomassa, kun elefantti Ned on kalliolla klubinsa kanssa. Timon arvelee Pumban haluavan huomenna samaan aikaan elefantiksi. Timon on oikeassa ja aikoo tehdä Pumbasta yhden Nedin klubilaisista. Timon tekee Pumballe ison vartalon, kärsän, muistin, syöksyhampaat ja tietenkin myös valtavan kokoiset korvat. Kun Timon vie Pumban Nedin luokse näytille Ned ja hänen kerholaisensa kuitenkin nauravat ja pilkkaavat häntä. Nauraessaan Ned ja kerholaiset eivät huomaa katsoa eteensä ja tippuvat kalliolta. Ned saa kiinni oksasta ja kerholaiset hänen hännästään, jolloin Pumba saa tilaisuuden näyttää hänelle olevansa oikea elefantti. Kun Ned ja kerholaiset on pelastettu he tarjoavat Pumballe yhtä toivetta. Pumba ei kuitenkaan toivo mitään sillä on tyytyväinen itseensä sellaisena kuin on.


title: Timon ja Pumba (piirrossarja)

text: Timon ja Pumba ovat Espanjassa ja huomaavat mainoskyltin, jossa on härkä. Timon väittää olevansa paljon rohkeampi kuin mainoskyltin härkä. Timon käskee Pumbaa pukeutumaan häräksi jotta he voisivat leikkiä härkätaistelua, mutta häränmetsästäjät Carlos ja Consuelo Quint luulevat Pumbaa oikeaksi häräksi ja nappaavat hänet näytökseensä. Timon huomaa Pumban kadonneen ja näkee mainoskyltin, jossa lukee "El Pumba". Timon aikoo pelastaa Pumban ja pukeutuu matadoriksi. Timon menee Pumban pukuhuoneeseen ja neuvoo Pumbaa riisumaan puvun, mutta vetoketju on jumissa, joten he taistelevat toisiaan vastaan leikisti. Areenalla kuitenkin Timonia vastaan tulee El Toro eli mainoskyltin härkä. Timon luulee härkää Pumbaksi ja leikkii taistelevansa. Pumba tulee varoittamaan Timonia, jonka jälkeen Timon voittaa El Toron tanssimalla flamencoa.


title: Timon ja Pumba (piirrossarja)

text: Timon ja Pumba ovat nukkumassa, ja Pumba pyytää Timonia antamaan mitä oudoimpia tavaroita heidän matkalaukustaan. Kun Timon menee katsomaan matkalaukkuun se on vaihtunut ja se on täynnä rahaa. Kriminaali-Quint löytää salkkunsa ja maksaa löytöpalkkioksi yhden setelin. Timon ja Pumba ostavat rahalla lehden, josta selviää, että Kriminaali-Quint onkin rikollinen. Timon ja Pumba hankkivat rahat takaisin esittämällä joulupukkia, mutta Quint saa kaverukset kiinni. Harhautukseksi Timon keksii antaa Quintille heidän oman laukkunsa. Tarina loppuu siihen, että Timon ja Pumba ottavat aurinkoa rannalla ja heillä on mukana saman rahan arvosta tavaraa kuin mitä laukussa oli.


title: Timon ja Pumba (piirrossarja)

text: Timon ja Pumba ovat makoilemassa rannalla, kun joukko Tedejä tulee rakentamaan Ted-klubia samalle paikalle missä he makoilevat. Timon ja Pumba yrittävät päästä mukaan klubiin, mutta heidän on selvitettävä tehtäviä ennen kuin heistä voi tulla Ted-klubilaisia. Heidän täytyy muun muassa laittaa kulkuset luolassa asuvan vaarallisen leijonan kaulaan, hakea ne takaisin hänen kaulasta, puettava leijona smokkiin ja todistettava, että leijonalla on smokki päällään. Kun he todistavat, että leijonalla on smokki päällä he hakevat leijonan Ted-klubille, jolloin leijona tuhoaa koko klubin. Lopussa Timon toteaa, ettei halua kuulua yhteenkään klubiin, joka ei ota häntä jäseneksi.


title: Prayer for the Weekend

text: Prayer for the Weekend on ruotsalaisen glam rock-yhtye The Arkin neljäs studioalbumi. Se julkaistiin 11. huhtikuuta 2007, kuukautta ennen Eurovision laulukilpailua, johon yhtye oli valittu maan edustajaksi kappaleella "The Worrying Kind". Levy oli ensimmäinen uuden levy-yhtiön alaisena julkaistu albumi. Se nousi listaykköseksi Ruotsissa ja saavutti kolmannen sijan Suomen virallisella albumilistalla, mikä oli yhtyeen paras saavutus siihen mennessä edellisen albumin "State of the Ark" sijoituttua parhaimmillaan kahdeksanneksi. Ensimmäinen single oli ainoastaan digitaalisessa muodossa julkaistu kappale "Absolutely No Decorum", mutta Suomessa se on saatavana myös oikeana CD-singlenä. Albumi pysyi Suomen virallisella listalla seitsemän viikkoa. Ruotsissa albumi nousi välittömästi listaykköseksi ja piti ykkössijaa neljä viikkoa.


title: Prayer for the Weekend

text: Viikkoa ennen albumin julkaisua yhtye aloitti Pohjoismaiden kiertueen esiintymällä kolmena peräkkäisenä iltana Helsingin Tavastialla, jonne kaikki 2400 lippua oli myyty loppuun. Konsertit saivat myös huomiota Ruotsin suurimmissa iltapäivälehdissä, jotka olivat paikalla seuraamassa kiertueen avausta.


title: William Wyatt Bibb

text: William Wyatt Bibb (2. lokakuuta 1781 – 10. heinäkuuta 1820) oli Alabaman ensimmäinen kuvernööri. Hän kuului Yhdysvaltain demokraattis-republikaaniseen puolueeseen.


title: William Wyatt Bibb

text: Bibb syntyi Virginiassa ja muutti perheensä kanssa myöhemmin Georgiaan. Hän opiskeli College of William & Maryssä ja Pennsylvanian yliopistossa. Palattuaan Georgiaan hän toimi lääkärinä Petersburgissa. Hän oli naimisissa Mary Freemanin kanssa.


title: William Wyatt Bibb

text: Bibb kuului Georgian edustajainhuoneeseen 1803–1805. Hän kuului Yhdysvaltain kongressiin vuodesta 1807 ja tästä ajasta Yhdysvaltain senaattiin 1813–1816.


title: William Wyatt Bibb

text: Bibb nousi Alabaman territorion kuvernööriksi vuonna 1817. Alabamasta tuli osavaltio 14. joulukuuta 1819 ja Bibbistä sen ensimmäinen kuvernööri. Bibb kuitenkin joutui hevosonnettomuuteen, josta saatuihin sisäisiin vammoihin ja ruhjeisiin hän menehtyi 10. heinäkuuta 1820. Kesken jääneen kauden täytti hänen veljensä Thomas Bibb.


title: Thomas Bibb

text: Thomas Bibb (1783 – 20. syyskuuta 1839) oli Alabaman toinen kuvernööri.


title: Thomas Bibb

text: Bibb syntyi Virginiassa. Hän oli Alabaman senaatin puheenjohtaja, kun hänen veljensä, Alabaman ensimmäinen kuvernööri William Wyatt Bibb kuoli tapaturmaisesti 10. heinäkuuta 1820. Thomas Bibb täytti kesken jääneen kauden, ja häntä seurasi vuonna 1821 Israel Pickens.


title: Thomas Bibb

text: Bibb oli naimisissa Pamelia Thompsonin kanssa.


title: Israel Pickens

text: Israel Pickens (30. tammikuuta 1780 lähellä Concordia Meckenburgin piirikunnassa Pohjois-Carolinassa – 24. huhtikuuta 1827 lähellä Matanzasia Kuubassa) oli yhdysvaltalainen poliitikko ja lakimies.


title: Israel Pickens

text: Pickens syntyi Pohjois-Carolinassa lähellä Concordia. Hän oli Pohjois-Carolinan osavaltionsenaatin jäsen vuosina 1808–1809. Tämän jälkeen Pickens toimi vuosina 1811–17 yhtenä Pohjois-Carolinan edustajista Yhdysvaltain edustajainhuoneessa. Vuosina 1821–1825 hän toimi Alabaman kolmantena kuvernöörinä. Häntä edelsi Thomas Bibb ja seurasi John Murphy. Pickens työskenteli hetken aikaa myös Yhdysvaltain senaatissa, kun hänet nimitettiin väliaikaiseksi senaattoriksi virassa kuolleen Henry Chambersin tilalle helmi-marraskuuksi 1826.


title: Israel Pickens

text: Hän kuoli Kuubassa lähellä Matanzasia huhtikuussa 1827.


title: John Murphy

text: John Murphy (1785 tai 1786 – 21. syyskuuta 1841) oli yhdysvaltalainen demokraattisen puolueen poliitikko. Hän toimi Alabaman neljäntenä kuvernöörinä vuosina 1825–1829.


title: John Murphy

text: Murphy syntyi Pohjois-Carolinassa. Hän edusti Alabamaa Yhdysvaltain edustajainhuoneessa 1833–1835 ja kuoli Alabamassa 1841.


title: John Murphy

text: Murphyn edeltäjä kuvernöörinä oli Israel Pickens ja seuraaja Gabriel Moore.


title: Gabriel Moore

text: Gabriel Moore (1785–1845) oli yhdysvaltalainen poliitikko. Hän toimi Alabaman viidentenä kuvernöörinä 1829–1831. Häntä edelsi John Murphy ja seurasi Samuel B. Moore.


title: Gabriel Moore

text: Moore syntyi Pohjois-Carolinassa. Hän ehti uransa aikana kuulua sekä Yhdysvaltain edustajainhuoneeseen että Yhdysvaltain senaattiin. Hän kuoli Texasissa.


title: Samuel B. Moore

text: Samuel B. Moore (1789 – 7. marraskuuta 1846) oli yhdysvaltalainen demokraattisen puolueen poliitikko. Hän toimi Alabaman kuudentena kuvernöörinä maaliskuusta marraskuuhun 1831.


title: Samuel B. Moore

text: Moore syntyi Tennesseessä, mutta muutti nuorella iällä Alabamaan. Hänet valittiin Alabaman edustajainhuoneeseen vuonna 1823 ja Alabaman senaattiin 1828. Hän nousi kuvernööriksi senaatin puhemiehen paikalta, kun edellinen kuvernööri Gabriel Moore siirtyi kesken kauden Yhdysvaltain senaatin jäseneksi. Osavaltiolla ei ollut tuohon aikaan varakuvernööriä.


title: Samuel B. Moore

text: Moore pyrki jatkokaudelle kuvernöörinä vuoden 1831 vaaleissa, mutta jäi kolmanneksi, John Gaylen voittaessa. Muutaman välivuoden jälkeen Moore valittiin vuonna 1834 uudelleen Alabaman senaattiin. Hänet valittiin 1835 senaatin puhemieheksi, mutta hän hävisi paikan seuraavana vuonna tulevalle kuvernöörille Hugh McVaylle. Moore lopetti poliittisen uransa jäätyään valitsematta jatkokaudelle Alabaman senaattiin vuonna 1838.


title: Samuel B. Moore

text: Samuel B. Moore kuoli Alabamassa.


title: Joey Maxim

text: Joey Maxim (28. maaliskuuta 1922 – 2. kesäkuuta 2001), oikealta nimeltään Giuseppe Antonio Berardinelli, oli yhdysvaltalainen ammattilaisnyrkkeilijä ja alemman raskaansarjan maailmanmestari. Hänen taiteilijanimensä tulee Maxim-konekivääristä, jota pidetään ensimmäisenä nykyaikaisena konekiväärimallina. Maxim ei ollut aikansa kovaiskuisimpia nyrkkeilijöitä ja saavutti vain 21 tyrmäysvoittoa 115 ottelussa, mutta korvasi puutteensa muutoin viisaalla ottelemisella ja kykeni voittamaan monia aikakautensa parhaista nyrkkeilijöistä.


title: Joey Maxim

text: Maxim ryhtyi ammattilaiseksi 18-vuotiaana vuonna 1941. Ensimmäisissä 11 ottelussaan hän voitti pisteillä muun muassa Nate Boldenin ja Red Burmanin. Seuraavana vuonna hän kärsi tappion Jimmy Bivinsille ja kahdesti Ezzard Charlesille. Tappioista huolimatta hän jatkoi kulkuaan kohti painoluokkansa maailman huippua ja otteli myös raskaassa sarjassa, jossa hän voitti vuonna 1946 Jersey Joe Walcottin – häviten tosin seuraavana vuonna tälle kahdesti. Vuonna 1948 Maxim hyvitti aikaisemman tappionsa raskassarjalaiseksi siirtyneelle Bivinsille voitettuaan jo aikaisemmin syksyllä luoteisen Tyynenmeren raskaan sarjan mestaruuden Bill Peterseniltä. Vuonna 1949 hän kärsi jälleen tappion Ezzard Charlesille, mutta seuraavassa ottelussaan hän voitti nimiinsä Amerikan alemman raskassarjan mestaruuden 15 erää kestäneessä ottelussa Gus Lesnevichiä vastaan.


title: Joey Maxim

text: 24. tammikuuta 1950 Maxim pääsi ottelemaan Freddie Millsiä vastaan alemman raskaansarjan maailmanmestaruudesta Lontooseen. Altavastaajana otteluun lähtenyt Maxim yllätti kaikki tyrmäämällä vastustajansa kymmenennessä erässä. 30. tammikuuta 1951 Maxim kohtasi jälleen Charlesin. Chicagossa käydyssä ottelussa oli panoksena Charlesin hallussa ollut raskaan sarjan maailmanmestaruus, mutta myös tällä kertaa voitto meni Charlesille tuomaripisteillä.


title: Joey Maxim

text: Saman vuoden kesällä Maxim palasi takaisin alempaan raskassarjaan ja puolusti mestaruuttaan Bob Murphyä vastaan. Joulukuussa hän kohtasi jälleen Charlesin, ja taaskin voitto meni Charlesille kaikin tuomariäänin. Kesäkuussa 1952 Maxim puolusti mestaruuttaan Sugar Ray Robinsonia vastaan New Yorkin Yankee Stadiumilla 48 000 katsojan edessä. Robinson, joka oli vienyt mestaruuden kahdessa alemmassa painoluokassa, lähti otteluun ennakkosuosikkina ja hallitsikin kamppailua vakuuttavasti, mutta lopulta helle ja nestehukka koituivat hänen kohtalokseen ja ottelu tuomittiin Maximin voittoon 14. erässä teknisellä tyrmäyksellä. Paahtavassa kuumuudessa jopa kehätuomari Ruby Goldstein pyörtyi kymmenennessä erässä, ja hänen tilalleen tuli Ray Miller. Maxim menetti mestaruutensa seuraavassa ottelussaan joulukuussa Archie Moorelle. Seuraavan kahden vuoden aikana hän oli Mooren haastajana vielä kahdesti mestaruusottelussa, mutta hävisi molemmilla kerroilla.


title: Joey Maxim

text: Vielä kesäkuussa 1954 Maxim voitti tittelittömässä ottelussa Floyd Pattersonin kaikin tuomariäänin, vaikkakin kaikki 11 paikalla ollutta toimittajaa olivat eri mieltä voittajasta. Pian tämän jälkeen Maxim ajautui Carl "Bobo" Olsonin kohtaamisesta alkaneeseen tappiokierteeseen ja lopetti uransa vuonna 1958 hävittyään kahdeksan uransa yhdeksästä viimeisestä ottelusta.


title: John Gayle

text: John Gayle (11. syyskuuta 1792 – 21. heinäkuuta 1859) oli yhdysvaltalainen poliitikko. Hän toimi Alabaman seitsemäntenä kuvernöörinä 1831–1835.


title: John Gayle

text: Gayle syntyi Etelä-Carolinassa ja kuului Yhdysvaltain edustajainhuoneeseen 1847–1849. Hänen edeltäjänsä Alabaman kuvernöörinä oli Samuel B. Moore ja seuraaja Clement Comer Clay. Gayle valittiin kuvernööriksi demokraattina, mutta hän siirtyi myöhemmin 1830-luvulla Whig-puolueeseen. Hän oli koulutukseltaan juristi ja toimi ennen kuvernööriksi valintaansa muun muassa Alabaman korkeimman oikeuden tuomarina. Vuodesta 1849 Gayle toimi Alabamassa liittovaltion tuomarina.


title: John Gayle

text: John Gayle kuoli Mobilessa Alabamassa 66-vuotiaana.


title: Clement Comer Clay

text: Clement Comer Clay (17. joulukuuta 1789 – 7. syyskuuta 1866) oli yhdysvaltalainen demokraattisen puolueen poliitikko. Hän toimi Alabaman kahdeksantena kuvernöörinä 1835–1837.


title: Clement Comer Clay

text: Clay syntyi Virginiassa. Hän seurasi marraskuussa 1835 John Gayleä kuvernöörinä, mutta erosi kesäkuussa 1837 tultuaan valituksi Yhdysvaltain senaattiin. Clayn jälkeen kuvernöörin tehtävää hoiti osavaltion senaatin puhemies Hugh McVay, kunnes Arthur P. Bagby aloitti kuvernöörinä marraskuussa 1837. Clay erosi senaatista marraskuussa 1841 ja Bagby valittiin hänen seuraajakseen.


title: Clement Comer Clay

text: Ennen valintaansa kuvernööriksi Clay oli toiminut Alabaman edustajainhuoneen jäsenenä ja puhemiehenä vuosina 1827–1828 sekä Yhdysvaltain edustajainhuoneen jäsenenä vuosina 1829–1835. Hän oli koulutukseltaan juristi ja toimi vuosina 1820–1823 Alabaman korkeimman oikeuden puheenjohtajana sekä uudelleen sen jäsenenä vuonna 1843.


title: Clement Comer Clay

text: Myös Clement Comer Clayn poika Clement Claiborne Clay oli mukana politiikassa. Hän toimi vuosina 1853–1861 Yhdysvaltain senaatin jäsenenä ja sisällissodan aikana Etelävaltioiden senaatin jäsenenä.


title: Clement Comer Clay

text: Clement Comer Clay kuoli Huntsvillessä, Alabamassa 76-vuotiaana.


title: Hugh McVay

text: Hugh McVay (1. tammikuuta 1766 Etelä-Carolina – 9. toukokuuta 1851) oli yhdysvaltalainen demokraattisen puolueen poliitikko. Hän toimi Alabaman yhdeksäntenä kuvernöörinä heinäkuusta marraskuuhun 1837. Lisäksi hän työskenteli pitkään Alabaman osavaltionkongressissa ja toimi myös jonkin aikaa Alabaman senaatin puheenjohtajana.


title: Petri Lehtonen

text: Petri Lehtonen voi tarkoittaa seuraavia henkilöitä:


title: Murat III

text: Murat III (4. kesäkuuta 1546 – 15. tammikuuta 1595) oli Osmanien valtakunnan sulttaani vuodesta 1574 kuolemaansa asti.


title: Murat III

text: Murat III oli Selim II:n vanhin poika. Selim II:n oli säilyttänyt valtansa ainoastaan suurvisiiri Mehmed Sokullun ansiosta. Tämä toimi virassaan myös Murat III:n kaudella, kunnes hänet salamurhattiin lokakuussa 1579. Murat teloitutti viisi veljeään noustessaan valtaistuimelle. Murat III:n hallituskaudelle oli ominaista taloudellinen taantuminen ja sodat Iranin ja Itävallan keisarikunnan kanssa. Hänen ätinsä ja myöhemmin hänen suosikkivaimonsa vaikutusvalta häneen heikensi hänen auktoriteettiaan hallitsijana.


title: Murat III

text: Murat III:lla oli valtava haaremi, johon kuului yli 1 200 naista. Tämä ja hänen elämäntyylinsä johti siihen, että hän sai 103 (joidenkin lähteiden mukaan 130 poikaa) ja lukemattomia tyttäriä.


title: Arthur P. Bagby

text: Arthur Pendleton Bagby (1794 – 21. syyskuuta 1858) oli yhdysvaltalainen demokraattisen puolueen poliitikko. Hän toimi Alabaman kymmenentenä kuvernöörinä 1837–1841.


title: Arthur P. Bagby

text: Bagby syntyi Louisa Countyssä, Virginiassa, ja opiskeli lakia. Hän kuului useaan otteeseen Alabaman edustajainhuoneeseen sekä vuonna 1825 senaattiin. Hän oli Yhdysvaltain senaatissa 1841–1848. Häntä edelsi Alabaman kuvernöörinä Hugh McVay ja seurasi Benjamin Fitzpatrick.


title: Arthur P. Bagby

text: Arthur P. Bagby kuoli Alabaman Mobilessa vuonna 1858.


title: Benjamin Fitzpatrick

text: Benjamin Fitzpatrick (30. kesäkuuta 1802 – 21. marraskuuta 1869) oli yhdysvaltalainen lakimies ja demokraattisen puolueen poliitikko.


title: Benjamin Fitzpatrick

text: Fitzpatrick pääsi Yhdysvaltain senaattiin ensimmäistä kertaa vuonna 1848. Hän toimi Alabaman kuvernöörinä vuosina 1841–1845. Häntä edelsi Arthur P. Bagby ja seurasi Joshua L. Martin.


title: Benjamin Fitzpatrick

text: Benjamin Fitzpatrick kuoli Alabamassa 67-vuotiaana. Hän oli ensimmäinen 1800-luvun puolella syntynyt Alabaman kuvernööri.


title: Joshua L. Martin

text: Joshua Lanier Martin (5. joulukuuta 1799 – 2. marraskuuta 1856) oli yhdysvaltalainen demokraattisen puolueen poliitikko. Hän toimi Alabaman kuvernöörinä vuosina 1845–1847.


title: Joshua L. Martin

text: Martin syntyi Tennesseessä ja muutti Alabamaan vuonna 1819. Hän aloitti lakiopinnot Tennesseen Maryvillessä ja jatkoi niitä Alabaman Russellvillessä. Valmistuttuaan hän perusti lakitoimiston Athensiin, Alabamaan. Martin aloitti poliittisen uransa Alabaman edustajainhuoneessa, jonka jäsen hän oli ensimmäisen kerran vuosina 1822–1828 ja myöhemmin vielä vuonna 1853. Vuosina 1835–1839 hän oli Yhdysvaltain edustajainhuoneen jäsen.


title: Joshua L. Martin

text: Martinia edelsi kuvernöörinä Benjamin Fitzpatrick ja seurasi Reuben Chapman. Hän kuoli Tuscaloosassa, Alabamassa, 56-vuotiaana.


title: Reuben Chapman

text: Reuben Chapman (15. heinäkuuta 1799 – 16. toukokuuta 1882) oli yhdysvaltalainen lakimies ja poliitikko.


title: Reuben Chapman

text: Bowling Greenissä, Virginiassa syntynyt Chapman kuului Yhdysvaltain edustajainhuoneeseen 1835–1847. Hän oli demokraattipuolueen edustajana Alabaman kuvernööri 1847–1849. Häntä edelsi Joshua L. Martin ja seurasi Henry W. Collier.


title: Reuben Chapman

text: Chapman kuoli Huntsvillessä, Alabamassa 82-vuotiaana.


title: Henry W. Collier

text: Henry Watkins Collier (1801–1855) oli yhdysvaltalainen lakimies ja demokraattisen puolueen poliitikko. Hän toimi Alabaman kuvernöörinä 1849–1853.


title: Henry W. Collier

text: Collier syntyi Lunenberg Countyssä, Virginiassa, ja muutti vuonna 1818 Alabamaan. Hän toimi Alabaman korkeimman oikeuden presidenttinä ("Chief Justice") 1837–1849. Kuvernöörinä häntä edelsi Reuben Chapman ja seurasi John A. Winston.


title: Henry W. Collier

text: Collier vetäytyi julkisuudesta 1853 ja kuoli parin vuoden päästä Alabaman Bailey's Springsissä.


title: John A. Winston

text: John Anthony Winston (4. syyskuuta 1812 – 21. joulukuuta 1871) oli yhdysvaltalainen demokraattisen puolueen poliitikko. Hän toimi Alabaman kuvernöörinä 1853–1857. Häntä edelsi Henry W. Collier ja seurasi Andrew B. Moore.


title: John A. Winston

text: Winston kuoli Alabaman Mobilessa 59-vuotiaana.


title: Andrew B. Moore

text: Andrew Barry Moore (7. maaliskuuta 1807 – 5. huhtikuuta 1873) oli yhdysvaltalainen demokraattipuolueen poliitikko. Hän toimi Alabaman 16. kuvernöörinä 1857–1861.


title: Andrew B. Moore

text: Moore syntyi Jane ja Charles Mooren pojaksi Etelä-Carolinassa. Toimittuaan kahden vuoden ajan opettajana hän siirtyi lakialalle. Hän oli naimisissa Mary Goreen kanssa ja hänellä oli neljä lasta.


title: Andrew B. Moore

text: Moore valittiin Alabaman edustajainhuoneeseen ensimmäistä kertaa vuonna 1839. Häntä edelsi osavaltion kuvernöörinä John A. Winston ja seurasi John Gill Shorter.


title: State of The Ark

text: State of The Ark on ruotsalaisen The Arkin kolmas studioalbumi, joka julkaistiin 27. joulukuuta 2004. Levy erosi tyyliltään kahdesta aikaisemmasta, sillä siinä kappaleet olivat kriitikoiden mielestä aiempaa pienieleisempiä ja tästä tuli myös jonkin verran kritiikkiä.


title: State of The Ark

text: Albumi debytoi Ruotsissa Sverigetopplistanin ensimmäisellä sijalla. Suomessa se ylsi virallisen albumilistan kahdeksannella sijalla ja pysyi listalla niin ikään kahdeksan viikkoa.


title: John Gill Shorter

text: John Gill Shorter (3. huhtikuuta 1818 – 29. toukokuuta 1872) oli yhdysvaltalainen demokraattisen puolueen poliitikko. Hän toimi Alabaman kuvernöörinä Yhdysvaltain sisällissodan aikana 1861–1863.


title: John Gill Shorter

text: Shorterin edeltäjä Alabaman kuvernöörinä oli Andrew B. Moore ja seuraaja Thomas H. Watts. Hän syntyi Monticellossa, Georgiassa, ja kuoli 54-vuotiaana Alabaman Eufaulassa.


title: Päiväpursi

text: Päiväpursi on päiväkäyttöön tarkoitettu purjevene. Päiväpurret soveltuvat erityisen hyvin merimies- ja veneilytaitojen harjoittamiseen. Aktiivisen harjoittelun lisäksi monen tyyppisillä päiväpursilla kilpaillaan myös vakavasti, mutta harjoittelun ja kilpailun lisäksi päiväpursilla voi turvallisesti tehdä lyhyitä päivä- ja viikonloppuretkiä sekä järvillä että merillä lähisaariin. Suurin osa päiväpursista on suunniteltu kilpapurjehdukseen. Kilpapurjehdukseen tarkoitettut päiväpurret jakautuvat skiffeihin, erilaisiin jolliin, katamaraaneihin ja urheiluveneisiin.


title: Päiväpursi

text: Skiffit vauhdikkaimpia yksirunkoisia päiväpursia. Skiffit on suunniteltu plaanaamaan. Skiffit ovat tasapohjaisia, äärimmäisen keveitä ja niissä suuri purjepinta-ala. Suuren purjepinta-alan aiheuttamia kallistavia voimia hallitaan sijoittamalla trapetsilla olevien miehistön paino "siiville" mahdollsimman ulos veneen rungon päältä. Tunnetuinpia skiffi-luokkia ovat 18-jalkainen ja 49er. 49eriä purjehditaan kaksin, Musto Skiffiä yksin ja 18-jalkaista purjehditaan kolmihenkisellä miehistöllä.


title: Päiväpursi

text: Jollat ovat painokölittömiä päiväpursia ja ne jakautuvat pariin pääryhmään, trapetsillisiin ja trapetsittomiin. Pienimpiä, kuten esimerkiksi optimistijollia purjehditaan yksin ja suurimmissa Scow-luokan jollissa on kuudesta kahdeksaan miehistön jäsentä. Suurin Suomessa toimivan jollaluokka on 8,5-metrinen E Scow.


title: Päiväpursi

text: Katamaraanit, Suomen aktiivisin katamaraaniluokka on F18-luokan Hobie Tiger.


title: Päiväpursi

text: Urheiluveneet suurikokoisia painokölillisiä päiväpursia, joilla voi purjehtia merellä. Urheiluveneissä purjehtii 3-7 miehistön jäsentä. Esimerkkejä Suomessa toimivista urheiluveneluokkista ovat Platu 25 ja Melges 24.


title: Päiväpursi

text: Cruiserit eli retkipäiväpurret on suunniteltu sekä vapaamuotoiseen virkistyskäyttöön että veneenkäsittelytaitojen harjoittamiseen. Näitä veneitä ei ole tarkoitettu ensisijaisesti kilpapurjehdusradoille.


title: Thomas H. Watts

text: Thomas Hill Watts (3. tammikuuta 1819 – 16. syyskuuta 1892) oli yhdysvaltalainen demokraattisen puolueen poliitikko, joka toimi Alabaman kuvernöörinä Yhdysvaltain sisällissodan aikana 1863–1865.


title: Thomas H. Watts

text: Watts oli John Hughes Wattsin ja Prudence Hillin kahdestatoista lapsesta vanhin. Hän opiskeli Virginian yliopistossa ja toimi lakimiehenä. Hän oli Etelävaltioiden oikeusministeri vuosina 1862–1863.


title: Thomas H. Watts

text: Wattsia edelsi Alabaman kuvernöörinä John Gill Shorter ja seurasi Lewis E. Parsons. Hän kuoli 73-vuotiaana.


title: Rocky Graziano

text: Rocky Graziano (1. tammikuuta 1919 – 22. toukokuuta 1990), oikealta nimeltään Thomas Rocco Barbella, oli yhdysvaltalainen ammattilaisnyrkkeilijä ja keskisarjan maailmanmestari, joka tunnettiin erityisen kovista tyrmäysiskuistaan.


title: Rocky Graziano

text: Graziano vietti onnettoman ja vaikean nuoruuden Manhattanin itäosassa. Hänen amatööriuransa oli varsin lyhyt, tiettävästi alle vuoden mittainen, mutta tuona aikana hän ehti voittaa New Yorkin amatöörimestaruuden välisarjassa.


title: Rocky Graziano

text: Ammattilaiseksi hän ryhtyi vuonna 1942 otellen sekä väli- että keskisarjassa. Suuruuteen hän nousi vuonna 1945 tyrmättyään välisarjalaiset Billy Arnoldin ja Al "Bummy" Davisin, jota vastaan lähti selkeänä altavastaajana vedonlyöntitoimistojen tarjottua kuuden kerrointa hänen voitostaan, ja saavutti lisäksi kaksi perättäistä tyrmäysvoittoa Freddie Cochranesta, joista ensimmäisen "The Ring" -lehti valitsi vuoden otteluksi, ja päätti vuoden neljännen erän tyrmäykseen Harold Greenistä.


title: Rocky Graziano

text: Seuraavan vuoden syyskuussa Graziano pääsi iskemään Tony Zalea vastaan keskisarjan maailmanmestaruudesta. Zale voitti Bronxin Yankee Stadiumilla käydyn ottelun kuudennen erän tyrmäyksellä. Graziano kohtasi Zalen uudelleen mestaruusottelussa 16. heinäkuuta 1947 Chicagossa, ja tällä kertaa voitti kuudennessa erässä teknisellä tyrmäyksellä ottelussa jonka "The Ring" valitsi vuoden otteluksi. New Yorkin liitto oli aiemmin hylännyt Grazianon lisenssin ja uhkasi elinikäisellä kilpailukiellolla tämän jätettyä ilmoittamatta lahjustarjouksista, mutta National Boxing Association, joka hallitsi nyrkkeilytoimintaa kaikkialla New Yorkin ulkopuolella, ei hyväksynyt päätöstä. Graziano ja Zale kohtasivat mestaruusottelussa vielä kolmannen kerran 10. kesäkuuta 1948 New Jerseyn Newarkissa. Zale tyrmäsi Grazianon kolmannessa erässä tämän otettua lukua jo kahdesti aikaisemmin. Kaikkiaan miesten kolmessa kohtaamisessa oteltiin yhteensä 15 erää, ja ottelijat kävivät yhteensä seitsemän kertaa kanveesissa.


title: Rocky Graziano

text: Zalelle kärsityn tappion jälkeen Graziano piti vuoden taukoa nyrkkeilystä, ja saavutti seuraavan kolmen vuoden aikana 20 voittoa ja yhden ratkaisemattoman. Vielä 16. huhtikuuta 1952 hän pääsi iskemään Sugar Ray Robinsonia vastaan kevytsarjan maailmanmestaruudesta, ja löi tämän kanveesiin kolmannen erän alussa, mutta Robinson toipui tästä nopeasti ja erän keskivaiheilla tyrmäsi Grazianon napakalla lyöntiyhdistelmällä. Tämän jälkeen Graziano otteli vielä Chuck Daveya vastaan tappiollisen ottelun ennen uransa lopettamista.


title: Rocky Graziano

text: Nyrkkeilyuransa jälkeen Graziano siirtyi viihdealalle. Hän työskenteli lavakoomikkona, teki vierailuja televisio-ohjelmiin ja esiintyi muun muassa kasinoilla sekä televisiomainoksissa. Vuonna 1956 ilmestyi hänen omaelämäkertansa ""Somebody Up There Likes Me"". Kirjasta tehtiin myös elokuva, jossa pääosaa esitti Paul Newman. 1980-luvulla hänen terveytensä alkoi heikentyä, ja hän kuoli keväällä 1990 sydänkohtauksen jälkiseurauksiin.


title: Rocky Graziano

text: Graziano valittiin nyrkkeilyn Hall of Fameen vuonna 1991.


title: Lewis E. Parsons

text: Lewis Eliphalet Parsons (28. huhtikuuta 1817 – 8. kesäkuuta 1895) oli yhdysvaltalainen demokraattisen puolueen poliitikko.


title: Lewis E. Parsons

text: Parsons syntyi New Yorkin osavaltiossa. Hän opiskeli lakia ja muutti Alabamaan 1840. Hän kuului Alabaman edustajainhuoneeseen 1859–1865. Hänet nimitettiin vuonna 1865 Alabaman tilapäiseksi kuvernööriksi Yhdysvaltain sisällissodan jälkeen. Häntä edelsi Thomas H. Watts ja seurasi Robert M. Patton.


title: Robert M. Patton

text: Robert Miller Patton (10. heinäkuuta 1809 – 28. helmikuuta 1885) oli Yhdysvaltain Whig-puolueen poliitikko.


title: Robert M. Patton

text: Patton syntyi Virginiassa ja toimi Alabaman kuvernöörinä 1865–1867. Häntä edelsi Lewis E. Parsons ja seurasi Wager Swayne.


title: Robert M. Patton

text: Patton kuoli Alabamassa 75-vuotiaana.


title: Wager Swayne

text: Wager Swayne (10. marraskuuta 1834 – 18. joulukuuta 1902) oli yhdysvaltalainen poliitikko. Hän toimi Alabaman kuvernöörinä rekonstruktion alkuvuosina 1867–1868.


title: Wager Swayne

text: Swayne syntyi Columbuksessa Ohiossa. Hän valmistui Yalen yliopistosta ja toimi lakimiehenä Ohiossa. Hän haavoittui Yhdysvaltain sisällissodassa vakavasti, ja toinen alaraaja jouduttiin amputoimaan.


title: Wager Swayne

text: Swayne oli historian ensimmäinen 1900-luvun puolelle elänyt Alabaman kuvernööri. Häntä edelsi Robert M. Patton ja seurasi William Hugh Smith.


title: William Hugh Smith

text: William Hugh Smith (28. huhtikuuta 1826 – 1. tammikuuta 1899) oli yhdysvaltalainen republikaanisen puolueen poliitikko. Hän toimi Alabaman kuvernöörinä rekonstruktion aikana 1868–1870.


title: William Hugh Smith

text: Smithiä edelsi Wager Swayne ja seurasi Robert B. Lindsay. Hän kuoli Birminghamissa, Alabamassa 72-vuotiaana.


title: Robert B. Lindsay

text: Robert Burns Lindsay (4. heinäkuuta 1824 – 13. helmikuuta 1902) oli yhdysvaltalainen demokraattisen puolueen poliitikko.


title: Robert B. Lindsay

text: Lindsay syntyi Skotlannissa. Hän toimi Alabaman kuvernöörinä vuosina 1870–1872. Häntä edelsi William H. Smith ja seurasi David P. Lewis.


title: Robert B. Lindsay

text: Lindsay kuoli Tuscumbiassa, Alabamassa helmikuussa 1902.


title: David P. Lewis

text: David Peter Lewis (1820 – 3. heinäkuuta 1884) oli yhdysvaltalainen republikaanisen puolueen poliitikko. Hän toimi Alabaman kuvernöörinä vuosina 1872–1874. Häntä edelsi Robert B. Lindsay ja seurasi George S. Houston.


title: David P. Lewis

text: Lewis liittyi republikaanipuolueeseen vuonna 1869. Jätettyään politiikan hän palasi Huntsvilleen harjoittamaan lakia. Hän kuoli 1884 ja tuli haudatuksi Maple Hill Cemeteryyn, Huntsvilleen.


title: George S. Houston

text: George Smith Houston (17. tammikuuta 1811 – 31. joulukuuta 1879) oli yhdysvaltalainen demokraattisen puolueen poliitikko. Hän toimi Alabaman kuvernöörinä 1874–1878.


title: George S. Houston

text: Houston syntyi Tennesseessä ja tuli valituksi Yhdysvaltain edustajainhuoneeseen ensimmäistä kertaa vuonna 1841. Häntä edelsi Alabaman kuvernöörinä David P. Lewis ja seurasi Rufus W. Cobb.


title: George S. Houston

text: Houston pääsi vuonna 1879 Yhdysvaltain senaattiin, mutta kuoli saman vuoden viimeisenä päivänä Athensissa, Alabamassa.


title: M/S Finnmill

text: M/S Finnmill () on suomalaisen Finnlines-rahtivarustamon omistama ja operoima ro-ro-rahtialus. Alus on rakennettu vuonna 2002 Nanjingin kaupungissa Kiinassa. Laivan bruttovetoisuus on 25 654 GT ja nettovetoisuus 7 696 NT. Kuollutta painoa (aluksen kantavuus) on 11 322 tonnia. Aluksen jääluokitus on 1A, eli se pystyy useimmissa jääolosuhteissa kulkemaan yksin. "Finnmill" on rekisteröity Suomen lipun alle ja sen kotisatama on Helsinki.


title: M/S Finnmill

text: Finnmillin sisaraluksia ovat M/S Finnpulp, Finnbreeze, Finnsea, Finnsky, Finntide, Finnsun, M/S Tor Corona, M/S Tor Hafnia, M/S Tor Finonia ja M/S Tor Jutlandia.


title: M/S Finnmill

text: 23. elokuuta 2001 alus laskettiin vesille.


title: M/S Finnmill

text: 25. huhtikuuta 2002 alus luovutettiin Nordic Forest Terminalsin omistukseen, joka rekisteröi sen Yhdistyneen kuningaskunnan lipun alle. Kotisatamaksi tuli Lontoo. Samana päivänä alus myös aikarahdattiin Finnlines Cargo Servicen liikenteeseen. Kesäkuussa 2002 alus aloitti liikennöinnin reitillä Helsinki–Kotka–Lyypekki–Rauma. Nykyisin alus on Suomen, Ruotsin ja Saksan välisessä liikenteessä.


title: M/S Finnmill

text: 28. helmikuuta 2008 Finnlines ilmoitti ostavansa aluksen. Luovutus tapahtui huhtikuussa, jolloin alus myös rekisteröitiin Ruotsin lipun alle. Kotisatamaksi tuli Malmö.


title: Rufus W. Cobb

text: Rufus Willis Cobb (25. helmikuuta 1829 – 26. marraskuuta 1913) oli yhdysvaltalainen demokraattisen puolueen poliitikko. Hän toimi Alabaman kuvernöörinä 1878–1882.


title: Rufus W. Cobb

text: Cobb syntyi Alabamassa ja opiskeli siellä sekä Tennesseen yliopistosta. Hän valmistui Tennesseestä vuonna 1850. Hän oli lakimies.


title: Rufus W. Cobb

text: Cobb valittiin Alabaman senaattiin vuosina 1872 ja 1876. Hänet valittiin kuvernööriksi 1878 ja uudelleen 1880. Vuonna 1882 häntä seurasi Edward A. O’Neal. Elämänsä viimeiset vaiheet hän vietti Birminghamissa, Alabamassa.


title: Edward A. O’Neal

text:
Edward Asbury O’Neal (20. syyskuuta 1818 – 7. marraskuuta 1890) oli Etelävaltioiden eversti Yhdysvaltain sisällissodassa. Hän toimi myöhemmin Alabaman demokraattisena kuvernöörinä vuosina 1882–1886. Häntä edelsi Rufus W. Cobb ja seurasi Thomas Seay.
O’Neal kuoli Alabamassa 72-vuotiaana. Hänen poikansa oli poliitikko Emmet O’Neal, joka toimi Alabaman kuvernöörinä 1910-luvulla.


title: Thomas Seay

text: Thomas Seay (20. marraskuuta 1846 – 30. maaliskuuta 1896) oli yhdysvaltalainen demokraattisen puolueen poliitikko, joka toimi Alabaman kuvernöörinä 1886–1890.


title: Thomas Seay

text: Seay syntyi Reuben ja Ann McGee Seayn pojaksi. Perhe muutti pojan ollessa 12-vuotias Greensboroon. Seayn yliopisto-opinnot keskeytti Yhdysvaltain sisällissodan puhkeaminen, mutta sodan jälkeen hän palasi Southern Universityyn ja valmistui 1867.


title: Thomas Seay

text: Seay oli vuonna 1874 ensimmäistä kertaa ehdolla Alabaman senaattiin. Hän onnistui 1876 ja istui senaatissa kymmenen vuotta, joista 1884–1886 sen puheenjohtajana. Hänet valittiin Alabaman kuvernööriksi vuonna 1886 ja uudelleen 1888.


title: Thomas Seay

text: Seay meni 12. heinäkuuta 1875 naimisiin Ellen Smawin kanssa. Pari sai pojan ja tyttären, mutta vaimo kuoli vuonna 1879. Vuonna 1881 tuleva kuvernööri meni uusiin naimisiin Clara de Lesdernierin kanssa ja sai neljä lasta.


title: Thomas Seay

text: Seayn seuraaja Alabaman kuvernöörinä oli Thomas G. Jones. Hän kuoli Greensborossa 49-vuotiaana.


title: Andromeda (yhtye)

text:
Andromeda on ruotsalainen progressiivista metallia soittava yhtye. Yhtye perustettiin vuonna 1999, ja samana vuonna ilmestyi myös ensimmäinen demo. Yhtye on julkaissut tähän mennessä neljä albumia, joista kolmas sisältää samat kappaleet kuin toinen, mutta kolmannella albumilla laulaa yhtyeen uudempi laulaja David Fremberg. Uusin albumi on vuonna 2006 julkaistu "Chimera", ja tällä hetkellä yhtye työstää viidettä albumiaan.
Studioalbumit


title: Andromeda (yhtye)

text: DVD:t


title: Yankee Stadium (1923)

text: Yankee Stadium oli New Yorkin Bronxissa sijaitsevan New York Yankees -baseballjoukkueen kotistadion. Aikaisemmin se toimi myös New York Giants -joukkueen amerikkalaisen jalkapallon otteluiden kotikenttänä. Stadionilla järjestettiin myös lukuisia huipputason nyrkkeilyotteluita. Stadion valmistui vuonna 1923 ja se uudistettiin vuodeksi 1976. Vuonna 2009 valmistui uusi New Yankee Stadium, ja vanha Yankee Stadium purettiin.


title: Normaalifloora

text: Normaaliflooraksi kutsutaan ihmisten ja muiden eläinten suolistossa symbiontteina eläviä mikrobeja. Normaaliflooran mikrobeja elää myös muualla elimistön osissa, mm. iholla ja limakalvolla. Tästä huolimatta ihon ja limakalvon eristämät elimet ovat terveellä eläimellä bakteereista vapaita.


title: Normaalifloora

text: Yleensä normaalifloorasta ei ole haittaa eläimelle; ainakin ihmisen tapauksessa ne elävät jopa symbionttisessa suhteessa isäntänsä kanssa. Normaalifloora estää tautia aiheuttavien mikrobien pääsyn sisempiin kudoksiin. Samalla ne estävät niiden kasvun. Suolistobakteerit myös tuottavat joitakin vitamiineja, kuten biotiinia ja K-vitamiinia. Joissain tapauksissa bakteerit voivat kuitenkin päästä kudoksiin ja aiheuttaa sairauksia, kuten "Escherichia coli" -bakteerin aiheuttaman virtsatieinfektion.


title: Thomas G. Jones

text: Thomas Goode Jones (26. marraskuuta 1844 Macon – 28. huhtikuuta 1914 Montgomery) oli yhdysvaltalainen demokraattisen puolueen poliitikko, joka toimi Alabaman kuvernöörinä 1890–1894.


title: Thomas G. Jones

text: Jones muutti Alabamaan jo lapsena. Hän meni 20. joulukuuta 1866 naimisiin Georgena Caroline Birdin kanssa. Pari sai kolmetoista lasta, joista neljä kuoli varhaisessa lapsuudessa.


title: Thomas G. Jones

text: Ennen valintaansa kuvernööriksi Jones toimi Alabaman edustajainhuoneen jäsenenä 1884–1888 ja puhemiehenä 1886–1888. Kuvernööriaikansa jälkeen hän toimi vuodesta 1901 kuolemaansa saakka liittovaltion tuomarina Alabamassa. Hänet nimitti tuomariksi presidentti Theodore Roosevelt.


title: Thomas G. Jones

text: Jonesia edelsi Alabaman kuvernöörinä Thomas Seay ja seurasi William C. Oates.


title: William C. Oates

text: William Calvin Oates (1833 – 9. syyskuuta 1910) oli Etelävaltioiden eversti ja Yhdysvaltain demokraattisen puolueen poliitikko, joka toimi Alabaman kuvernöörinä 1894–1896.


title: William C. Oates

text: Oates syntyi Alabamassa William ja Sarah Oatesin pojaksi. Hän opiskeli lakia ja liittyi Etelävaltioiden asevoimiin vuonna 1861. Oatesia edelsi Alabaman kuvernöörinä Thomas G. Jones ja seurasi Joseph F. Johnston.


title: Joseph F. Johnston

text:
Joseph Forney Johnston (23. maaliskuuta 1843 – 8. elokuuta 1913) oli yhdysvaltalainen demokraattisen puolueen poliitikko, joka toimi Alabaman kuvernöörinä 1896–1900.
Johnston kuului Yhdysvaltain senaattiin vuosina 1907–1913. Hänen seuraajakseen Alabaman kuvernööriksi valittiin William J. Samford. Tämä oli kuitenkin osavaltion ulkopuolella hakemassa hoitoa terveysongelmiinsa, ja hänen tilallaan virkaa hoiti William D. Jelks.


title: Razz

text: Razz on erityisesti anglosaksisessa maailmassa suosittu avopokerin muoto. Se muistuttaa seitsemän kortin avopokeria sillä erotuksella, että razzissa huonoin käsi on paras. Razzia pelataan tavallisesti "ace-to-five low"-muodossa, eli ässä on alin kortti ja 5-4-3-2-A vahvin käsi. Razzissa ei tunneta suoria eikä värejä. Jokereita ei käytetä.


title: Razz

text: Razz-jako pelataan seuraavasti. Aluksi pelaajille jaetaan kaksi piilokorttia ja yksi avokortti. Seuraa panostuskierros. Sitten vielä mukana olevat pelaajat saavat yhden kerrallaan kolme näkyvää korttia, ja jokaista korttia seuraa panostuskierros. Lopuksi jaetaan vielä yksi piilokortti. Jokaisella loppuun asti pelanneella on seitsemän korttia - neljä näkyvää ja kolme kuvapuoli alaspäin olevaa korttia.


title: Razz

text: Razzia pelataan tavallisesti limiittipelinä alkupanoksin. Ensimmäisellä kierroksella panostamisen aloittaa se pelaaja, jolla on korkein näkyvä kortti ("bring it in"). Ensimmäisellä kierroksella jokainen pelaaja sijoittaa pottiin myös alkupanoksen eli "anten".


title: Razz

text: Razzia on pelattu World Series of Pokerissa vuodesta 1973. Nykyisin pelimuoto ei ole kovin suosittu, mutta sitä pelataan yhtenä pelinä ("kirjain R") H.O.R.S.E.-turnauksissa.


title: William D. Jelks

text: William Dorsey Jelks (7. marraskuuta 1855 – 13. joulukuuta 1931) oli yhdysvaltalainen demokraattisen puolueen poliitikko. Hän oli kotoisin Alabamasta ja valmistui Mercerin yliopistosta.


title: William D. Jelks

text: Jelks aloitti poliittisen uransa Union Springsin kaupunginvaltuutettuna 1870-luvun lopulla. Samoihin aikoihin hän aloitti uran sanomalehtialalla, ostettuaan lehdet "Union Springs Herald and Times" ja "Eufaula Times and News". Paitsi lehtien omistaja, hän oli myös toimittaja. Vuonna 1898 hänet valittiin Alabaman senaatin jäseneksi ja vuonna 1900 sen puhemieheksi.


title: William D. Jelks

text: Senaatin puhemies Jelks toimi joulukuussa 1900 virkaatekevänä kuvernöörinä, kun Joseph F. Johnstonin seuraajaksi vasta valittu William J. Samford kärsi terveysongelmista. Alabamassa ei ollut tuohon aikaan varakuvernöörin virkaa. Samford menehtyi kesäkuussa 1901, ja Jelksistä tuli virallisesti uusi kuvernööri. Jelks valittiin marraskuussa 1902 neljän vuoden jatkokaudelle. Entinen kuvernööri Joseph F. Johnston oli haastanut hänet demokraattien esivaaleissa, mutta Jelks voitti selvällä erolla.


title: William D. Jelks

text: Jelks lähti keväällä 1904 osavaltiosta saadakseen hoitoa tuberkuloosiin, ja kuvernöörin virkaa hoiti maaliskuuhun 1905 saakka Russell Cunningham. Jelks toimi palattuaan kuvernöörinä vielä tammikuuhun 1907, jolloin häntä seurasi B. B. Comer. Kuvernöörivuosiensa jälkeen Jelks perusti Protective Life -vakuutusyhtiön ja toimi sen johdossa 1920-luvun lopulle saakka.


title: William D. Jelks

text: Jelks oli naimisissa Alice Shorterin kanssa ja hänellä oli yksi lapsi. Jelks kuoli joulukuussa 1931, 76-vuotiaana, sydänkohtaukseen.


title: Elegy

text: Elegy on Amorphiksen kolmas studioalbumi ja ensimmäinen, jolla esiintyy laulaja Pasi Koskinen. Albumin sanoitukset on käännetty lähes suoraan vanhoista suomalaisista balladeista ja Elias Lönnrotin "Kanteletar"-runoista.


title: Elegy

text: "Elegyllä" Amorphiksen musiikki muuttui progressiivisemmaksi, mutta silti albumilla on paljon vivahteita death metalista ja folk metalista. Kesään 1997 mennessä albumia oli myyty jo yli 130 000 kappaletta. "Elegyn" nimikappale on Amorphiksen historian pisin kappale yli 7 minuutin kestollaan.


title: Elegy

text: Vuoden 2004 uusintapainoksen bonuskappaleet:


title: Troika (huvipuistolaite)

text: Troika on huvipuistolaite. Siinä on kolme vartta, joissa vaunut eli gondolit ovat kiinni. Varret nousevat ylös hydrauliikan avulla ja samalla vaunut pyörivät. Nimi tulee venäjän kielen sanasta "troika" (тройка), joka tarkoittaa kolmikkoa. Troika on saksalaisen Huss Maschinenfabrikin valmistama. Sellainen hankittiin Tampereen Särkänniemen ensimmäiseksi laitteeksi.


title: Troika (huvipuistolaite)

text: Troikan kapasiteetti on suuri (käyttäjämäärä jopa 870 käyttäjää tunnissa). Laite voidaan asentaa betoniperustalle, tai sitä voidaan myös kuljettaa käyttökohteesta toiseen.


title: Troika (huvipuistolaite)

text: Keskusrakenteen muodostavan kehyksen varassa on kuulalaakeroitu pyörijäyksikkö, josta haarautuu kolme kannatinvartta. Niiden päissä ovat kuulalaakeripesät, joihin kiinnittyvät planeettapyörät. Gondolien kiinnitysvarret puolestaan ovat kiinni planeettapyörissä. Kuhunkin gondoliin mahtuu seitsemän matkustajaa.


title: Troika (huvipuistolaite)

text: Laite toimii kolmivaihevirtaa käyttävillä sähkömoottoreilla, ja sen tehontarve on 87 kilowattia käyttöä ja 45 kilowattia valaistusta varten. Sitä voidaan ajaa joko automaattisesti tai käsiohjauksella.


title: William J. Samford

text: William James Samford (16. syyskuuta 1844 – 11. kesäkuuta 1901) oli yhdysvaltalainen demokraattisen puolueen poliitikko.


title: William J. Samford

text: Samford oli koulutukseltaan juristi. Hän aloitti poliittisen uransa 1870-luvun alussa ja toimi vuosina 1879–1881 Yhdysvaltain edustajainhuoneen jäsenenä, vuonna 1882 Alabaman edustajainhuoneen jäsenenä ja vuosina 1884–1888 sekä 1892–1896 Alabaman senaatin jäsenenä. Alabaman senaatissa ollessaan hän toimi myös kahtena vuonna sen puhemiehenä.


title: William J. Samford

text: Samford valittiin Joseph F. Johnstonin seuraajana Alabaman kuvernööriksi vuonna 1900. Hän ei pystynyt terveysongelmien vuoksi toimimaan kuvernöörinä heti kautensa alkamisen jälkeen, vaan virkaa hoiti joulukuussa 1900 tilapäisesti osavaltion senaatin puhemies William D. Jelks. Samford pääsi aloittamaan 26. joulukuuta 1900 ja toimi kuvernöörinä kuolemaansa, kesäkuuhun 1901 saakka. Hänen seuraajakseen nousi William D. Jelks.


title: Russell Cunningham

text: Russell McWhortor Cunningham (25. elokuuta 1855 – 6. kesäkuuta 1921) oli yhdysvaltalainen demokraattisen puolueen poliitikko.


title: Russell Cunningham

text: Varakuvernööri Cunningham hoiti tilapäisesti Alabaman kuvernöörin virkaa vuosina 1904–1905, jolloin William D. Jelks oli osavaltion ulkopuolella. Palattuaan Jelks toimi kuvernöörinä vuoteen 1907.


title: Russell Cunningham

text: Cunningham pyrki vuonna 1906 demokraattien kuvernööriehdokkaaksi, mutta hävisi esivaaleissa Braxton Bragg Comerille. Cunningham palasi varakuvernöörivuosiensa jälkeen lääkäriksi, jona oli työskennellyt 1870-luvulta alkaen.


title: B. B. Comer

text: Braxton Bragg Comer (7. marraskuuta 1848 – 15. elokuuta 1927) oli yhdysvaltalainen demokraattisen puolueen poliitikko, joka toimi Alabaman kuvernöörinä 1907–1911.


title: B. B. Comer

text: Comer syntyi John Fletcher Comerin ja Catherine Drewry Comerin neljänneksi pojaksi ja opiskeli Alabaman yliopistossa, Georgian yliopistossa sekä Virginian Emory and Henry Collegessa.


title: B. B. Comer

text: Comer toimi vuonna 1920 lyhyesti Yhdysvaltain senaatissa. Häntä edelsi Alabaman kuvernöörinä William D. Jelks ja seurasi Emmet O’Neal.


title: Varsovan laulu

text: Varsovan laulu on Matti Kassilan ohjaama suomalainen elokuva vuodelta 1953. Elokuva kertoo viinan salakuljettajien ja poliisin välisistä yhteenotoista. Elokuvaa kuvattiin Helsingin keskustassa ja Hampurissa syksyllä 1952.


title: Varsovan laulu

text: Matti Kassila on muistelmissaan kertonut, että tämän hänen itsensä ja Juha Nevalaisen käsikirjoittaman ja tuottajan painostuksesta mukaan tulleen Valentin Chorellin dramatisoiman elokuvan tarkoitus oli olla paljon enemmän "cinéma verité" -elokuva, mutta muun muassa budjetti rajoitti kuvaukset Hampurissa pelkiksi sataman yleiskuviksi. Osin englanninkielisenä elokuva oli tarkoitettu myös kansainväliseen levitykseen, missä ei onnistuttu.


title: Varsovan laulu

text: Aikalaisarviossaan Jerker A. Eriksson (Nya Pressen) ei antanut ymmärtämystä Kassilan työtavalle: "...hänen ohjaustyönsä on joitakin reippaita jaksoja lukuun ottamatta rahvaanomaista ja perustuu tehokeinoihin, siitä puuttuu kurinalaisuus ja se on hidastempoista." Näyttelijät ja erityisesti näyttelijöiden valinta saavat kiitosta. Esimerkiksi Paula Talaskivi (Helsingin Sanomat) kirjoittaa: "Henkilövalinta on kaikkein parhaita. Kassilalla näyttääkin olevan oikea silmä tähän niin kuin vain harvalla meikäläisellä." Samoin kuvaaja Kalle Peronkoski saa kiitosta esimerkiksi Modest Savtschenkolta (Työkansan Sanomat).


title: Varsovan laulu

text: Myöhemmiltä kriitikolta elokuva on saanut kiitosta paitsi erinomaisen näyttelijäntyön, myös kuvauksen oivaltavan visuaalisuuden osalta. Elokuvassa yhdistetään viranomaisten dokumenttiaineistoa englanninkieliseen melodraamaan. Eräs kriitikko kehottaa vertaamaan sitä runsaat puoli vuosisataa nuorempaan elokuvaan "Rööperi" ja kysyy, kumpi puhuttelee todenmukaisemmin.


title: Emmet O’Neal

text: Emmet O’Neal (23. syyskuuta 1853 – 7. syyskuuta 1922) oli yhdysvaltalainen demokraattisen puolueen poliitikko, joka toimi Alabaman kuvernöörinä 1911–1915. Hänen isänsä Edward A. O’Neal oli toiminut samassa virassa 1880-luvulla.


title: Emmet O’Neal

text: O’Nealia edelsi B. B. Comer ja seurasi Charles Henderson.


title: Vicente Riva Palacio

text: Vicente Riva Palacio Guerrero (1832 – 1896) oli meksikolainen kenraali, joka taisteli tasavaltalaisten puolella vuosina 1862–1867 eurooppalaisia interventiojoukkoja vastaan.